
GOD. I. 


U ZAGREBU, 27. OŽUJKA 1923. 


BROJ 13. 


STARI ORAH 

Napisala AMATA 


OVUCITE jače, još, još malo,- 

i eto je već na kolima. Toliko smo se 
^^^^^^S^nanuičili s tim starim deblom, valjda i 
nije vrijedilo toliko.« Čulo se iz vrta 
nekoliko oporih radničkih glasova. 

Sjedila je kod svog pisaćeg stola, još nije po¬ 
čela da radi, najprije je pogledom pozdravljala 
ono daleko brdo, što se u magli vidjelo kroz pro¬ 
zor njenog ureda, i one male kućice, štono su se 
prostrle podno brijega, svemu kao da je htjela do- 
viknuti i opet kao svaki dan: dobro jutro. Njene 
misli letjele su preko tih šuma, prelazila su preko 
gore, koju pogled još dosiže, daleko, daleko u bolji 
ljepši svijet, svijet ljubavi i sreće, veselja i radosti. 
Pretijesna je bila ova uredska sobica za njih, čež¬ 
nja ih je gonila dalje. No, danas ju je iz tog sna- 
trenja prenula vika radnika, koji su svom snagom 
gurali staro orahovo deblo iz vrta, koji se nalazio 
podno prozora njene uredske sobe. Prišla je k pro¬ 
zoru, da vidi, što se to događa u bašći kraj tolike 
galame i buke. Ništa osobito, tek nekoliko radnika 
se muči, da orahovo deblo postave na kola. Pa i 
nije doista ništa neobično. Učinilo joj se sve posve 
jasnim. I treba da odvezu i te zadnje ostatke, koji 
je sjećaju, da je nekad taj orah pupao i cvao, da 
je širio svoje grane ća do njena prozora i mogla 
je doseći svojom rukom do njegova ploda. 

Pa baš su ga ove godine posjekli! Zaista slučaj, 
baš ove godine! Dobro su učinili. Zar bi mogla 
preživjeti, da i opet i ovo proljeće pupa i lista nje¬ 
govo granje isto onako kao pređašnjih godina. Sa 
svakim listom njegovim radovala se ona proljeću, 
sa svakim cvijetom čekala ljeto, sa svakim plodom 
iščekivala rodnu jesen. Živio je taj orah s njome 
i radovao se i on njenoj sreći. A sada više ne će 
cvasti! Pa zar bi i mogao sada, kad je njeno srce 
slomljeno, kad je njen život uništen. Činilo se, da 
svaka orahova grana čuva jednu lijepu uspomenu 


i budi je u njoj. Pravo je, da su ga posjekli; čemu 
da on šuštanjem svoga lišća budi uspomene, otvara 
rane. 

Koliko put dopratio ju je On do njena ureda, 
bili su srdačni i veseli i sve oko njih, čini se, ra¬ 
dovalo se s njima. Život se smješkao pred njima, 
mladost i ljubav pjevale su svoju pjesan. I svaki- 
put na rastanku titrao je na njenim usnama smi¬ 
ješak pun sreće i zadovoljstva, a njegov čeznutljiv 
pogled jamčio je, da će sutra biti isto tako lijepo. 
A ona sva rumena, vesela i nasmijana došla je u 
svoju sobicu i gledajući u stari orah, pričala mu 
svoju sreću. Pričala mu je, kako još ne će biti 
dugo, pa će ga ostaviti. I njegovo granje i plod, 
sve će napustiti, otići će u zemlju sreće s Njim. 
Pa sjetit će se oraha mnogoput, ali tamo će biti 
ljepše. Vodit će je On po krasnoj gustoj šumi, gdje 
su vitke jele i gusti borići, opajat će se njihovim 
mirisom, dok joj On bude pričao o sreći i ljubavi, 
koju joj pruža. A možda će i zaboraviti stari orah, 
mislila je u sebi, no nije htjela to izreći, ražalostila 
bi ga; šutjela je. 

Činilo joj se kao da stari orah zapisuje u svoje 
lišće svaku njenu malu pričicu i da je brižno čuva. 
Kojiput joj se pričinilo, da mu je krivo bilo, kad 
je pomislila na to, da će ga ostaviti, jer je vjetar 
zanjihao granje i od tuge pao je po gdjekoji list. 

I došla je jaka bura. Lomila je granje, padalo 
je lišće, mnogo drvo bilo je uništeno. Orah je ostao 
neoštećen. Da, i ona je izdržala buru, jačala ju 
ljubav, čuvao ju značaj. Ali On nije bio dosta jak, 
iako je u njegovu pogledu vidjela i jakost i snagu 
i raj i pakao. Njega je bura shrvala, odnijela mu i 
srce i dušu. — 

Tad je ostala sama, i suze njene pričale su sta¬ 
rom orahu sve, što se zbilo, a on je bio tužan. 
Želio je, da svrši svoj vijek. Svaka njegova još 

gola grana u rano proljeće slala je uzdahe Go¬ 
spodu, da mu se smiluje i završi njegovo bitisanje, 
jer ne može više da gleda ona dva suzna oka 
s uredskog prozora. Pa kako bi mogao, da opet 
cvjeta i lista kao prije! 

Danas mu je želja ispunjena, došao je tesar, pre- 
pilio staro deblo, radnici ga odvukli na kola i sada 
je zadovoljan. Zna on, da će od njegova čvrsta 

drva načiniti pokućstvo, i kočit će se on još u ot¬ 
mjenoj sobi, i gledati više veselja i radosti, nego 
li u ovoj zapuštenoj bašći, kojoj svako jutro za- 
žele dobro jutro tek dva tužna plava oka male 
pisačice. A Bog zna, možda će doći u sobu onoga, 
koji je rastužio njegovu malu susjedu? Usud je 
čudan, višeput se on našali s nama. Hoće li tamo 
vidjeti više sreće? 


BRAK MALE RA 


ROMAN IZ OBIČNOG ŽIVOTA U VELIKO DOBA. 


Napisao SLAVKO JEŽIĆ. 


OLIKO je drukčiji Dostal ! Iako živi 
u Sloveniji, govori hrvatski daleko 
bolje od Vyskočila, malne posve do¬ 
bro. I inače znade da raspravlja, 
može da bude ugodan, imade u nj shvaćanja — 
duh mu je okretan i gibak. A i Branka je naučila 
češki. Oni se možda i razumiju. Dade se zamisliti, 
da bi u njihovu braku bilo topline ! . . . 

Branka je uopće bila pristupačna i — zagre¬ 
bački rečeno — »zgodna« žena. Vesela, pikantna, 
nešto zlobna, dosta obijesna i vrlo poželjna . 
Mira je bila tiša, povučenija, manje pristupačna, 
više »dama« . . . Cezar ju je vrlo respektirao, i 
upravo mu je godilo, što je mogao onu razdraž¬ 
ljivu potrebu ženskoga izdovoljiti u Brankinu 
društvu. Neki nutarnji nagon vukao ga je k Miri, 
neki nepojmljivi strah odbijao ga je od nje. Kod 
Branke je bilo vedrije, ali praznije . . . 

Zar je doista tako pusto u Opatiji, kako to 
pripovijeda Branka? pitala je Aurora Miholića. 

Pusto, gospođice, strašno pusto ... One 
lijepe vile stoje prazne, u trgovinama nema ničega, 
tržnice su zatvorene, svuda glad i nestašica. .. 
Zamislite, u divnim dvoranama s pozlaćenim luste¬ 
rima vojničke su bolnice, glazba je zamuknula, 
gostova nema. Ostaje jedini prekrasni Kurpark, 
koji doista služi mjestu na diku . .. Kad čovjek za¬ 
misli, koliko se tamo ljubavnih sastanaka ureklo, 
koliko se uzdisaja vinulo iz grudiju, koliko intriga 
splelo ... A sada?- 

— Sjećam se jedne epizode, što se zbila u Opa¬ 
tiji, u Kavani »Quarnero«, ima tomu dobar niz 
godina, uplete se profesor Jireček u razgovor. 
Sjedilo nas je nekoliko znanaca kod stola i razgo¬ 
varalo. Kod susjednog stolića sjedio je jedan ele¬ 
gantni stariji gospodin sam i pio flašu bijelog bur- 
gunca. Uto je došlo nekoliko mladih fićfirića i po¬ 
čelo naručivati šampanjac. Da im prođe vrijeme, 
uzeli su zabadati u tog samog gospodina zato, što 



pije obično vino, a ne šampanjac. Gospodin nije 
nikako reagirao, nego je nakon nekog vremena 
zovnuo konobara. »Konobaru, donesite ovamo 
škaf!« Konobar ga osupnuto pogledao, ali na 
energični zahtjev gospodinov donio škaf i stavio ga 
kraj njegova stola. »A sada dvadesetpet boca 
hladnog šampanjca.« Za čas je bilo sve tu. »Otvo¬ 
rite boce i izlijte šampanjac u škaf.« Učiniše to. 
»A sad stavite moju bocu burgunca unutra, da se 
hladi... Ja nikad ne pijem šampanjca . . . Molim 
račun!« ... 

Bravo, zapljeska Aurora. Ta su mlada go¬ 
spoda ostala negdje pofurena . . . 

I jesu. Za čas ih je nestalo iz kavane . .. 

— A tko je bio taj gospodin? 

— Marquis de Piennes iz Vrbovca. On je bio 
jedan od pouzdanika carice Eugenije, i s njom je 
pobjegao iza sedanske katastrofe. Iza duljeg luta¬ 
nja po Evropi, nastanio se u Hrvatskoj . .. 

Ah šta, uplete se polupijani Klein u raz¬ 
govor. Vi opet o svojim Francuzima! Bit će ih još 
sve po krajcaru, pričekajte samo malo . . . 

Oho, gospodine, samo ne tako naglo, planu 
Jireček. Vidjet ćemo još, kome će ići tijesno! ... 

Ja velim vama, i to je sveto pismo, vašim je 
degeneriranim Francuzima odzvonjelo, lupao je 
Klein šakom po stolu. Glavu će posuti pepelom 
i za milost će na koljenima moliti Willya. S c h u f t 
soli ich heissen, wenn es nicht ge- 
s c h i e h t, udario se Klein o prsa. 

— To vi sve govorite poslije Marne i poslije 
Verduna! Poslije nastupa Amerike u rat! Poslije .. 

Schuft soli ich heissen... lupao se 
Klein u prsa. 

— Unatoč bijedi i gladu, koji nas more! Unatoč 
neprestanom dezertiranju iz vojske i zelenim 
kadrima! Unatoč napredovanju Franchet d'Espe- 
reya . . . 

Schuftsollichheissen.. Schuft.. 

— Ah, molim vas . .. okrenu se Jireček Ijutito 
k Miholiću. Klein pijano mahnu rukom oko sebe i 
prevali čašu. Onda se digne i pođe k igraćem sto¬ 
liću, gdje se kartalo. Schwarz je držao banku. 

— Schuft soli ich heissen... Ja... 
S c h u f t... tulio Klein. 

Meinetwegen, slegnu Schwarz ravno¬ 
dušno ramenima i povuče banku ... 

Cezaru se više nije dalo ostati u toj buki i htio 
je da izađe. Ali sada, kad mu je tako teško i tužno 
oko srca, da ide sam? Ne, ulovit će ga kakvo pesi- 
mističko raspoloženje i opet će trpjeti... Zato 
neopazice povuče Auroru za rukav, te joj očima 
dade znak, neka se nezamjetljivo izgubi, da idu 
šetati. No — koje čudo! — Aurora ga je mrko 
ošinula pogledom i ostala dalje mirno sjedjeti. Šta 
to znači? Toga zaista nije razumio ... Nije mu pre¬ 
ostalo drugo, nego da nezadovoljan i neraspoložen 
dalje ostane na mjestu ... 

... Branka se neprestano smijala. Rudi je važnim 
licem nešto pripovijedao. Zbog velike galame 
morao je glasno govoriti, 

— .. . i tako je regimenta došla u grad. Načelnik 
je zamolio građane, da momke čim ljepše pogoste 
i ukonače ... 

Grupa oko Miholića još je razgovarala o Opatiji. 

Uostalom, Opatija i nije tako pusta i prazna, 
govorio je Miholić. Puna je razuzdane madžarske 
dječurlije, koja se bani kao gospodar po gradu. 
Poslali ih tobože na oporavak k nama Hrvatima, 
da vide taj svoj »magyar tenger« ... Pa kako su 
prljavi, nečisti, a naročito bezobrazni! Uzimaju 
sve, što hoće, sve su potrgali, porazbijali, one- 
čistili! Sva Opatija zaudara od njih . . . 

— Strašno ! . . . 

— ... .Kad je gospodar vidio, da je vojnik to¬ 
liki izjelica — pripovijedao je Rudi dalje — odre¬ 
zao je polovicu torte i spravio ju je u ormar, a sa¬ 
mo je polovicu donio na stol. Opet, kao i prije, 
vojnik pojede gotovo sve, a domaći jedva po je¬ 
dan odrezak . . . 

— ... Ova je deriščad uzimala tuđe barke, 
razbijala ih, trla je prozore, mazala stijene tin¬ 
tom, i — što je najužasnije — dok su hrvatska 
djeca, kao i narod, skapavali od gladi, oni su pred 
njihovim očima jeli bijeli kruh i rugali im se . , . 

— ... Kad je bilo vrijeme spavanju, govorio je 
Rudi, došlo je do komplikacija. Kako su gosto- 
primci imali samo jedan krevet, ne preostade dru- 
go, nego da sve troje legne zajedno: gospođa u 
sredini, s jedne strane . . . 

— Fuj, Rudi; pa to ti je stari »vic« s trojicom 
u krevetu . . . 


— Ma čekaj . . . Dakle, oni leže, ali na nesre¬ 
ću, pseto laje u dvorištu kao divlje. Ne mogu spa¬ 
vati. Konačno žena, nervozna veli mužu: »Dragi 
mužu, molim te, idi napolje, i umiri pseto! Nije mo¬ 
guće spavati kod tog lajanja . . . 

— Na, sad već znam . . . 

— Ma čekaj . . . 

... Samo katkad bi se po koji mali deran 
smilovao, nastavljao je Miholić, pa bi otkinuo ko¬ 
madić kruha, pljunuo na nj, i bacio ga gladnom 
hrvatskom djetetu!. . . . 

— Pa to je ipak užasno, uzruja se Aurora. I 
ljudi sve to trpe ? 

— Šta ćete ! ... Za obranu toga gada odaslana 
je vojnička asistencija, pa tko dirne u jedno od te 
derišćadi, kao da je dirnuo u vojnu silu! .. . 

... Dakle, mužu se baš nije dalo napolje, ali, 
napokon, uviđao je i sam, da žena ima pravo. 
Ustane i izađe . . . Odmah se momak prikuči bliže 
k gospođi i zamoli je tiho: »Milostiva, smijem li?« 
A ona, onako uzrujana i sva zadahtana, naglo od¬ 
govori: »Ako možete brzo biti gotovi — smi¬ 
jete!« ... 

— Fuj! prekrije Branka rukama oči . . . 

—... a soldat nato brzo skoči k ormaru, otvori 
ga — i pojede tortu! . . . završi Rudi pobjedo¬ 
nosno ... 

— Ha! ha! ha! prasnu Branka u smijeh iz sveg 
glasa . . . No ta se grdno iznenadila . . . Haf 
ha! ha!... 

Dolje je uzbuđeno govorio Jireček: 

— Svaka sila za vremena! Doći će dan obra¬ 
čuna ... I proklet bio svaki od nas, koji se bude 
dao smekšati molbama ili bijedom protivnikovom. 
Pojedinci smiju da opraštaju, narod nikada! Oko 
za oko, zub za zub!- 

Društvo se već raštrkalo. Stvorile se manje 
grupe. Jedni su sjedili kod stola, drugi su stajali, 
treći kartali, četvrti raspravljali, peti pili, šesti ple¬ 
sali uz svirku gospođe Schweitzer . . . svuda graja 
i halabuka. Bilo je već nesnosno u dvorani. 

Cezar pogleda prema Miri. Tamo se upravo 
Vyskočil žestio, kako ovdje u kupalištu ne znaju 
ni servirati. 

— Samo nož su dali za voće. A gdje je viljuška? 
Valjda ne ću uzeti jabuke u ruku! .. . 

Mira je grizla nervozno usne. Cezaru se priči¬ 
nilo, da joj je ruka drhtala, kad je prešla njome 
preko čela . . . 

Aurora se već bila digla i otišla je sa Ksenijom 
u salon, da slušaju glazbu. Cezaru je bilo malo 
čudno, kako Aurora hladno s njime postupa, ali jer 

mu je bila ravnodušna, slegnuo je ramenima i nije 
dugo o tome mislio. 

Htio je da uhvati pogled Mirin. Ali ona je 
uporno gledala u stol i prstima mijesila mrvice me¬ 
kog kruha u kugljice. Trzaji su prstiju izgledali na¬ 
gli i grčeviti. 

Napokon i Cezar ustane. Kod stola je bila još 
Mira, Vyskoćil i nekoliko gostiju. Cezar je pošao 
u park. Kad je prolazio mimo Mire i muža joj, nisu 
ga ni primijetili. Vyskočil je upravo govorio: 

— Za tortu su nam dali samo žličice ... Kakav 
je to način? . .. 

Cezar pogleda lake pahuljice na Mirinu zatiljku, 
koje su joj se bjelasale prema svijetlu, i nešto ga 
stegnu oko srca. Zakorači k vratima i izađe. Još je 
čuo, odnekud iz kuta, Brankin glas: 

— No, ovaj put, Rudi, znaš, bilo je ipak malo 
prepapreno . . . 

-Došavši iz onog zatušja na zrak, neko¬ 
liko ga je puta duboko udahnuo u se. Godio mu je 
osjećaj, da se grudi pune svježim zrakom, da lakše 
diše, da mu život brže struji po svem tijelu . . . 

A onda pođe dublje u park pod dojmom teške 
atmosfere, koja je vladala u sali. Opatija ... pro¬ 
goni . , . Vyskočil. . . serviranje . . . Mira . . . Bran¬ 
ka .. . Rudi. . . sve mu se vrtjelo mozgom . . . Sve 
to tako uzrujava, sve je to tako strašno . . . Život 
je užasan . . . 

U tim mislima prekinu Cezara hrkanje. Na klupi, 
mimo koje je upravo prolazio, ležao je nauznak pi¬ 
jani gospar Bare, koga je očito omamio svježi zrak, 
kad je izišao napolje, i tu se srušio na klupu, pa i 
zaspao. 

Cezar se sladogorko osmjehnu . . . Eto, to su ti 
patriotski vikači, koji svakome služe, a samo na 
džep misle . . . Bare je ispod ruke trgovao živežom 
i obogatio se, ali je zato svakom zgodom pjevao 
hvalospjeve austrijskom cesaru, sve na čistom ve¬ 
necijanskom dijalektu ... Ti su eto, koji sav taj 
odvratni sustav podržavaju, jer se njime oko- 
rišćuju . . . 

Zaokrenuo je puteljkom, kadno opazi, kako 
pri kraju staze na klupi sjedi neki ogrljeni par. 
Malo se tržnu — da nije možda . . . ? — ali u isti 
se mah olakoćeno nasmješi: bili su Aca i Nina . .. 
Evo, dragi gosparu Bare, tako ti vraća ona, koju 
plaćaš nepošteno stečenim novcem! ... I pravo 
ti je! . . . 

Da ne smeta ljubavnome paru, okrenu Cezar 
natrag i spusti se drugim zavojem prema terasi, da 
baci pogled na to široko more i da sanjari... o 
onom, što je bilo ... i onom, što bi moglo da 
bude . .. 


— Tko se ono naslonio o željeznu ogradu? . . . 
Tu je prije znao sanjariti s Arankom! . .. Ali 
Aranke više nema . .. Tko je dakle? 

Šum Cezarovih koraka trgnu bijelu prikazu 
i ona se okrenu prema ulazu, na kom je stajao 
Cezar . . . 

— Mira!. .. 

Prvi put ju je nazvao imenom. Zašto unatoč naj¬ 
većeg napora volje ne može da spriječi žar, koji 
mu se prelio licem? . . . 

— Cezare! . .. 

Ispružila je prema njemu ruke, kako se pružaju 
prema nekome, koga smo jedva dočekali. No samo 
za tren. Već je ruke naglom kretnjom k sebi pri¬ 
vukla i dolje ih spustila. 

Časak šutnje. Cezar priđe k ogradi i nasloni se 
rukama o nju. A onda pogleda Miru. Njen je pogled 
bio uperen u daljinu. Napokon je prošaptala: 

— Vi ste danas, Cezare, cijelo veče tužni. .. 
Zašto? ... 

— Zašto? . . . Kad bih znao, zašto! .. . Boli me 
nešto ... tu, unutra ... Tu nešto kopa i ruje . . . 
Nitko me ne razumije ... i nitko se ne brine za 
mene ... Tako se osjećam sam! ... O, kad biste 
znali!. .. 

Prihvatio joj je ruku i držao ju je među svojim 
dlanovima. Htio je da govori, ali nije mogao. U 
vratu ga je gušilo. Borio se sa suzama . . . 

A ona je tiho govorila: 

— Ali ja ne ć u, da se osjećate sami ... Pa i 
mi smo vaši. . . 

Tako mu je lijepo bilo uz nju. Činilo mu se, da 
iz njegovih ruku bol struji preko njene ruke u nju, 
da je dijeli s njome, i da mu lakše biva . . . 

Ona je još govorila : 

— Vama je teško, jer ste sad manje s nama, 
pa se osjećate više sami. . . Ali mi se ne rasta¬ 
jemo . . . Obećali ste nam, da će te nas pohoditi 
na našem imanju ... U Višnjevcu ćemo se opet 
sastati ... A onda u Zagrebu ... Vi ćete mi 
čitati svoje pjesme . . . raspravljat ćemo o književ¬ 
nosti . . . o životu . . . o ljubavi... vi ćete mi otkriti 
svoje srce... bit će vam lakše ... ne ćete biti 
tako sami... 

Osjećao je, kako mu je ona taj čas postala 
blizom, kao nikada dosad. Možda ga i ne razumije 
posvema, ali nastoji da shvati, što mu se zbiva u 
duši, želi da mu olakša bol ! . . . 

I sva se njegova čežnja za ljubavlju, sva bol 
i svi trzaji duševni, sve se to slilo u jedan veliki 
osjećaj zahvalnosti prema Miri ... Od uzbuđenosti 
se stresao, stisnuo je Mirinu ruku . . . Želio je, da 
tu ruku prinese k ustima, da je obaspe cjelovima . 

U glavi mu se maglilo . .. osjećao je već, kako mu 
se tlo izmiče pod nogama . .. kadno se na ulazu 
terase začuše glasovi. Mira naglo potegnu svoju 
ruku a na terasu dođoše Vyskočil, Aurora i 
čitavo njihovo društvo . . . 

Oho-ho, Cezare, što vi tu radite? Zar pjevate 
pjesme? Ili sanjarite ... s mojom gospođom se¬ 
strom?, pitala je ujedljivo Branka. 


Još nije dobro došao k sebi, zato se samo na¬ 
klonio i nije ništa odgovorio. Mira je prezirno sle¬ 
gnula ramenima i okrenula se na drugu stranu. U 
to je već i Rudi primio Branku ispod ruke, odvu¬ 
kao je na stranu, i sjeo s njome na dvije stolice u 
kutu. 

Aurora je sjela tik uz Vyskočila na klupu blizu 
terasine ograde, a do njih se smjestila Ksenija. 



M. CL. CRNČIĆ: BELGRAD U VINODOLU. 


Blizu njih posjela se Mira i dala rukom Cezaru 
znak, da sjedne do nje. Dostal se zadržao s ostalim 
društvom negdje gore. Samo je Aljoša skakutao 
po terasi, naslanjao se na ogradu, i hodao od jedne 
strane do druge . . . 

Ajde da pjevamo, predloži Aurora. Njoj se više 
put pjevalo ove večeri, ali nikako nije našla odzi¬ 
va ni pratnje. 

— Ajdemo, prihvati Ksenija. Ali ti bi nam, 
Venci, mogao pjevati onu tvoju slovačku 

Nije ga dugo trebalo nagovarati. Doskora je 
Vyskočil zapjevao: 


Komu lepšie komu lepšie, 
ako čertom w pekle, 

Drewa sebe nenanosia, 
predsa sedia w teple. 

Glas mu je bio hrapav i neugodan. Cezaru je 
bilo nevoljko pri duši, i mislio je, kako to, da se 
takav ozbiljan gospodin ne ženira pjevati, kad zna, 

da nema glasa. Ili možda ne zna?-Kako 

istom mora, da je Miri pri duši, koja je tako 
osjetljiva? Mira je sjedila nepomično, sva ovijena 
u laki ljetni ogrtač, spuštene glave, zaklopljenih 
očiju — zagonetna i nedokučiva. . , 

Vyskočil je opet nešto pjevao: 

Však nam tak nebude, 
až se oženime, 
však nam tak nebude, 
až se vdame . . . 

Rudi i Branka zabavljali su se potiho, bez obzi¬ 
ra na ostalo društvo. Aljoša je naslonjen na ogra¬ 
du gledao zvijezde. Najednom uskliknu: 

— Mamice, gle, zvijezda ja pala ! . . . 

Ksenija mu reče: 

— Ako si šta zaželio, ispunit će ti se ta želja . . . 

Aljoša pljesnu rukama i dotrči do njihove klupe. 

—Želio sam, želio sam .., znaš šta? 

— Šta to?, zapita Aurora. 

— Dvije škatulje soldata, ali lijepih, husara! 

Aurora i Ksenija prasnuše u smijeh. Aljoša ih 
zbunjeno pogleda, a onda zapita: 

— A ti, teta Aurora, šta bi ti željela? 

Nastao je časak šutnje. Onda se začu odostrag 
Brankin glas: 

— I ona bi željela isto ... ali ne cijelu škatu- 
lju . . . samo jednoga husara . . . 


Opet smijeh. Aljoša naškubi usne: 

— Ph, za mene je to premalo . . . 

Za čas se opet izgubio negdje u kutu. Našao je 
platneni naslonjač i ispružio se na njemu . . . 

Vyskočil je dalje neugodnim svojim glasom pje¬ 
vao, a Aurora ga gunđanjem pratila: 

Dame si delati, 
kolibku na deti, 

Dame si delati 
na ženu hul . . . 

Cezaru su podilazili mravi. Bilo mu je stidno 
oko duše. Sramio se pred Mirom za Vyskočila . . . 
Taj je oduševljeno pjevao, a bilo ga je strašno 
slušati. Mira, Mira, što se u tebi zbiva? . . . 

Pučina se pred njima protegla u beskraj, mirna 
i svjetlucava, kao ulje. Mjesečina je sjala punim 
svojim bjelasavim sjajem i ovijala srebrnom kopre¬ 
nom čitavu prirodu. More je jecalo . . . Bila je 
topla, vedra, sanjarska ljetna noć . . . 

Aljoša je spavao, Ksenija je drijemala, Aurora 
je uzdisala, Rudi šaputao, Branka hihotala, Vysko- 

čil se derao, Cezar je šutio . . . Mira je trpjela- 

(Nastavit će se.) 


NA MASLINSKOJ GORI 


^ASTAJEM, Oče ! Kupa života 
gorčinom se žari, puni je žuč : 
na brda slažu — svanut gdje bješe — 
Tvom stvoru prijeti gasnuti luč. 

Spustih se u te dolove suza, 

da božansku svoju raskrijem grud, 
čovjeku Tvom da podmetnem vesla, 
da na vreli, suhi svedem ga prud. 

Tvoje ja zrake milosti nosih 

prokazujuć pute u svijetli raj ; 
sada zar eto tuđe na slažu, 

da nauci mojoj domrkne kraj ! ? 

Oče, otkloni kupu gorčine, 

kad padoh ko čovjek u ovaj kraj, 
ne daj, da gledam prosute muke 
na domaku puta u neba sjaj. 

Prozirem mučnu besvjesnu borbu, 

gdje čovjeka muči uzaman trud : 
pod malj života razvratna, pusta 
ogoljelu svoju podmičuć’ grud. 


Oče, otkloni ! Prosti ! Ne — ipak : 

po snazi ću srca dopit tu žuč, 
s Tvoje nek volje — iskre spoznanja 

rad čovjeka — mene — ne gasne luč . 

Ljubavi daškom vjetrić se zali 
i zadrhta svete košiće pram, 
koljeno trudno pod trhom boli 

u suton o hladni privi se kam. 

Navrh su gore zastali mraci, 

kroz suton tih zirka Maslinski Dol, 
da li će ljubav podnijet* gorčinu, 
ili mu grudi sažgati bol . . . 

Savi se listak, protrnu cvijeće : 

pod zmijskim je puzom zamnio šum; 
koljeno sveto na kamen drhtnu 

ko pod trhom suze okaljan hum 

Nad Sinom Svijetla nadvi se tmina 

i — Judine usne taknu ga dah- 

Maslinska Gora gromorom jeknu — 

kap svetoga znoja orosi prah . . . 


Povenu cvijeće. Gora se mače, 

nad masline diže obraz se svet : 

»Dopio, Oče, kalež sam žuči, 

po Tvojoj je volji spasen tvoj svijet!« Hortenzije N. Pavić. 

DVIJE ISPOVIJESTI 

Napisao D. MILANOV. 
(Nastavak) 


1 I JESAM mogao vjerovati, da je 

I v j en ^ an i obred učinio nju mojom. 

Nijesam se mogao uživiti u misao, da 
je taj čin dostatan ljudima, da po¬ 
stignu ono veliko, nedohitno, od čega podrhtava 
moja duša . . . 

Za mene nije dostajalo ovo obično zemaljsko 
naziranje spajanja duša; osjećao sam, da se to 
otajstvo krije u talasanju svijeta, u tečaju zvijezda, 
u otkucavanju srca vječnosti.. . Himna je to, vr¬ 
hunac svemirske ljubavi.. . koja stvara rađanje, 
život. Pa koje čudo, što sam na putovanju, sjedeći 
kraj Otilije držao, da se to nedokučivo nije dokon¬ 
čalo u crkvici jednoga zabitnog sela . . . 

Otilija je spočetka čudno motrila moju za- 
mišljenost, a kasnije je udarila u čavrljanje o koje- 
čem, gledajući me zaljubljeno. Njene su mi riječi 
godile. Nijesam pratio njeno pripovijedanje. Zvuk 
njezinih riječi opajao me . . . No to je čavrljanje i 
previše potrajalo... Ja nijesam mogao pojmiti, 
kako to, da na nju današnji čin nije djelovao; pri¬ 
povijeda o običnim stvarima kao i svaki drugi 
putnik, da ubije vrijeme... Ili je ona to promišljeno 
činila? . .. 

Konačno stigosmo u ubavo ljetovalište, gdje 
nam je bilo prekonačiti. .. 

Iza večere, koje se ja skoro ni dotakao nijesam, 
nađemo se u svojoj raskošno uređenoj sobi. Mje¬ 
sec je razlio po njoj svoj mliječni sjaj. Kroz ra¬ 
stvorene prozore i vrata balkona ulazio je k nama 
tajanstveni šapat noći, obasjane mjesečinom i pro¬ 
tkane tihim šumskim povjetarcem. U toj kretnji 
noći sljubilo se podrhtavanje moga mozga i stvo¬ 
rilo viziju one svesilne moći stvaranja. 

Otilija se nešto užurbala . .. Popravila je na- 
bore pokrivača i navukla zastore na prozorima ... 

Ja sam snatrio ... 

Ona se polako došulja k meni. U očima joj 
bljeskala neprekrivena čežnja. Onda još nijesam 
slutio, što znači bljesak tih očiju, niti sam u njima 
upoznao sazrelo ženstvo . . . neodoljivo, podatno. 

Rekli su, da je to sve moje, pa ipak sam se uste¬ 
zao . . . Njezina me haljina dotakla, a drhtava joj 
se ruka našla u mojoj. Grudi joj se burkale i kad 
se privinula uz mene, pogladi mi kosu, lice, usija¬ 
nim svojim rukama . .. 

Ja se osmjelim i prevučem plaho svoje prste 
preko njezina čela . . . 

Bilo je užareno. 

Kad me je pogledala, bljesak joj u očima bio 


pojačan, titrav, a govorio je: Na, evo, uzmi me . . . 

Ja sam poniknuo očima pred tom otvorenošću. 

Iza stanke klikne zagrcavajući se: 

Milane!... 

Glas joj je bio usiljen i prekorljiv ... Ja sam 
osjetio taj prijekor onda, a i kasnije u braku .. . 
On me je pratio u svakom njenom pogledu.. . 
Prekoravala me radi stida, što je prvi pokušaj 
svoga udovoljenja iznudila skoro silom . .. ona .. . 
žena ... To ju je ponizilo. 

Ona nije bila osvojena ... Sama je otkrila svoju 
želju . .. Prenaglila se i ponizila, a toga mi nije 
mogla nikad oprostiti. Pa i kasnije, dok sam ja 
proživljavao rijetku sreću, dok mi je duša pjevala, 
utiskavalo se među nas ono, u njenim očima, što 
me je poništavalo. Oči joj je zalijevalo nešto novo, 
što nijesam poznavao... nijesu bljeskale onim 
fosfornim sjajem ... U glasu joj se počeo razabi¬ 
rati neki novi zvuk, od koga sam podrhtavao. Nje¬ 
zin čudni smiješak nije više upotpunjavao moju 
sreću ... 

Cijelo je njezino biće bilo izvor nekog drhta¬ 
vog usiljenog mira, koji me je gonio, svijetlo mi 
sunčano tamnio. . . Osjetio sam nesklad, koji se 
uvukao među nas; pa ipak se u ono doba nijesam 
potrudio, da je upoznam. Gledao sam uvijek u 
njoj anđela... A ona se raspupavala, evala, sa¬ 
zrijevala bez dovoljno zalijevanja, bez njege. O 
ja sam bio glup ... do skrajnosti glup. 

Tek danas uviđam, koliko sam griješio proti 
njoj. .. Danas si dozivljem u pamet svaki njen 
kret, svaku njenu crtu . .. sve se u njoj slijevalo 
u jedno pozitivno zahtijevanje. Danas tek dobiva 
značenje ona stilizacija cijele njezine građe ti¬ 
jela, divnoga tijela; ono se pod mojim prstima izro¬ 
dilo u instrumenat... a iz njega sam silomice iz¬ 
vijao akorde u molu ... Ja luđak . . . 

Katkada znao se javiti onaj prvašnji bljesak u 
njenim očima . .. Sijevnulo je iz njih . . . Kao da 
se u grudima odlomila munja i sijevnula u očima... 
No poslije opet poprimi prvašnji izražaj, koji se 
konačno naoko ustalio. 

Ali u nutrinji joj je bjesnio vulkan ... a ona si 
nije mogla pomoći... i plakala je . . . Često sam 
je zatekao u silnom drhtavom plaču ... O da sam 
bar onda one snažne jecaje zatomio poljupcima 
muške snage ... da sam one uzdrhtale grudi umi¬ 
rio svojim grudima, . . . ali čemu se danas preko- 
ravati. . . Kad onda nijesam učinio ono nešto du¬ 
boko i ozbiljno, što se u knjizi života iz dana u 

dan čita i može naučiti. Drugi bi to učinio, al ja . . . 
koji nijesam mogao pojmiti, kakove su to brige, 
koje je htjela isplakati? ... U svojoj naivnosti ni¬ 
jesam htio istraživati uzrok . . . Mislio sam, da trpi 
. . . pa sam s njom plakao ... a misao, koja me po¬ 
dilazila, da je ispitam, odbijao sam kao nešto ne¬ 
dostojno, što bi zalazilo u sferu njezine tajne, u 
sferu svetosti ... I nijesam je pitao . . . Cjelunuo 
bih je u čelo i tako joj dokazao, da s njom trpim . . . 

Ja evo kao da postajem opširan, okrene se k 
meni: Oprostite mi. Ali je za mene upravo naslada, 
da vam ovako natanko razgalim svoje ništavilo. 
Bio sam kukavac . .. koga je ona konačno pre¬ 
zrela . . . 

Ja se nijesam ganuo . . . Tek sam uzdrhtao u bo¬ 
jazni, da će on ovako naprečac završiti svoju 
optužbu . . . 

Vi se ne mičete . . . progovori. . . ništa ne ka¬ 
žete .. . Sviđa li vam se ova priča? . .. 

Ja se maknem . . . 

No, zar nemate riječi? . . . 

Divim se vašoj okrutnosti — reknem — kojom 
se optužujete ... i proklinjem vašu slabost. . . 

A o njoj — što kažete o njoj? 

Prikazali ste je kao pravu ženu — a time me 
prisiliste, da budem na njenoj strani. 

Izvrsno, i zato sam vam zahvalan ... jer mi tim 
dokazujete, da imam potpuno pravo, kad se po- 
dajem svojoj boli. Nije ispravno zaboravljati. . . 
Ove boli ispunjuju prazninu, koja bi nastala u meni, 
a opet iz nekoga posebnog obvezatnoga uvjerenja 
želim ustrajati u njima ... I u tom je neko uživa¬ 
nje ... Ja nastojim povećati tu bol. . . Hotimice 
se osvrćem na prošlost... i kad je se sjetim, sve 
odjedared navali na mene . . . nađem se u viru ha¬ 
lapljive, razorne sile ... I čim je taj vir uzburkaniji, 
tim sam zadovoljniji... I sretan sam, dok nema 
promjene ... Ja živim za svoje stradanje . . . 

A ona, što je s njom bilo? 

Čekajte . . . svoj izvještaj želim dotjerati. . . Reći 
ću vam sve . . . ali ne, da se umirim . . . nego da se 
isprsim i neka mi sjećanje prošlosti ureže na grudi 
još snažniju pjesmu boli. . . Nije mi teško poći tra¬ 
gom, koji je doveo do onoga, do čega je moralo 
doći. . . No ne mogu se oteti nasrtaju potankosti, 
dok nastojim uhvatiti trag prekinutoga izvještaja. 

Slika njene mladosti iskrsava mi pred očima i 
zabunjuje me i priječi, kad se napnem, da smislim, 
kako je nesreća došla . . . Prijeti mi sablasno, što 
sam htio razoriti onu životnu vatru mladosti u nje¬ 
nu oku. 

Da, razarao sam, a ona se odupirala svom svo¬ 
jom mladosti. To izmučeno opiranje očitovalo se 


često u njenu muku . .. Držao sam ga za umiranje, 
jer znajte, takav muk dijelak je smrti. . . 

Od tog vremena nijesam više mogao spavati. . . 
Razmišljao sam o tom umiranju . . . 

Nekoliko dana kasnije, na smrt izmučen, odlu¬ 
čim da doznam, što je to muči? ... od česa bo¬ 
luje? . . . Stao sam je ispitivati. . . 

Ona je šutjela ... A kad je odlučno zapitah, po¬ 
gleda me dubokim pogledom, kakovoga kod nje 
još nikad ne razabrah, a onda progovori: 

Nemoj me dulje pitati. .. 

U njenu je glasu bilo nešto prepuklo. Taj je 
glas sredio naš budući odnošaj ... Ja sam osjetio, 
da se među nama nešto dokončava i da će početi 
odsjek otuđivanja . . . 

U njenim očima ležala je još uvijek ona dubljina, 
u kojoj se kao u daljini zrcalila smirena odluka . . . 

Nijesam je bio vičan gledati s takovim očima, 
zato mi se pričinila drugom ... Ili sam se varao?... 

Ona poredi nabore svoje haljine i ostavi me . . . 

Otilijo! htjedoh kriknuti . . . videći je, da odlazi, 
a taj odlazak govorio mi i odviše rječito: Svr¬ 
šeno je! 

Padnem u naslonjač, a slika njezina pojavi se 
preda mnom . . . Lice joj je bilo tako lijepo . . . 
ljepše no ikada, a ona dubljina oka . . . Počeo sam 
je gledati drugim očima sad, kad se sve svrša¬ 
valo ... 

Suza mi htjede da prodre iz oka . . . 

Vidite, kako se još danas sjećam svih potanko¬ 
sti; usjekle mi se u mozak ... a ja se radujem, da 
je to tako svježe u meni. . . Uostalom, i vi ste si 
iz tečaja samog izvještaja stvorili zacijelo taj sud. 

Ja kimnem glavom. 

Od toga preloma — nastavi on — vrludao sam 
kao mamuran kojekuda. Težina onog dokončava- 
nja izraženoga u njenu oku, poklopila me... Lu¬ 
tao sam bez cilja, bez misli. , . Tek ono: Svršeno 
je! ukočilo se preda mnom, i nametalo se silomice 
pred oči. . . Iskrsavalo je u polju, u šumi, u grmu, 
u plavilu nebeskom svagdje, svagdje, kamo god 
sam pogledao. Pokušao sam zatvoriti oči . . . al ono 
i opet stoji islikano jasno, do u tančine . . . Vidič 
sam ono oko, duboko njeno oko ... a u njem još 
izrazitije to: Svršeno je! . . . Bilo mi je da poludim. 

Svega me je prožela ta jedina spoznaja, a ja se 
nijesam pokušao ograditi protiv nje . . . Popuštao 
sam, da me potpuno opoji. . . Naravno, da si nije¬ 
sam mogao objasniti, zašto ne pokušah othrvati 
se toj zarazi. . . Zaletila se, uhvatila me, prilijepila 
se uz moje biće ... a ja joj se nesvjesno predadoh. 
Neki me fatalizam zaokupi, a u svijest mi dopirali 
neki glasovi, krupni, moćni: Tako je moralo biti! 

Eto vidite, kako se uplelo u to dokončavanje 
nešto moćno, što je ležalo izvan moje duševno- 
sti.. . A ja i to nastojim da vam dočaram pred 
oči, da možete potpuno vidjeti moje tadanje stanje, 
da možete razumjeti, kako nijesam nastojao onda 
da ikoga osudim . . . Bio sam se prepustio nekim 
predanjem nečemu, što ima doći. . . a nijesam znao, 
što je to . . . Bio sam onda nalik listu, kojega će 
osvježiti topla kiša ili ispržiti sunčana žega . . . 

U tom očekivanju preživljavao sam dane. Znalo 
se dogoditi, da smo oboje sjedili u sobi. . . Ona je 
bila mirna i hladna. . . Ta me je mirnoća strašila, 
ali i jačala moju ljubav do neograničenosti . . . 
Ustao bih i prilazio k njoj. Kad sam je se dotakao, 
trznula bi se, poniknula očima i dalje obavljala 
svoj posao . . . 

Zaredali su tužni dani... Ja sam češće odlazio 
k njoj . . . Ona je ostajala hladna i mučaljiva. Ni¬ 
jesam mogao istisnuti iz nje ni jedne riječi. . . Jed¬ 
noga dana, kad joj je bilo previše moga ispitivanja, 
usne joj zadrhću, a pogled, koji je lutao kao u ne¬ 
kom drugom kraju, svrnula je lagano na mene . . . 

Ti me ne ljubiš! prošaptao sam. 

Ona se trgla iz one izgubljenosti, a u očima joj 
zasja čudan, povrijeđen ponos . . . Htjela je nešto 
reći, al čvršće stisne usne. Onda ustane i htjede 
otići. ^ . 

Čekaj! — skočim ja — i uhvatim je za ruke. 
Danas mi moraš reći. . . Ovako dalje ne mogu! . . . 
Otilijo... ti znaš da nam dani nijesu bili ovako 
dugi i mučaljivi. . . Nestalo je onih sunčanih, kad je 
u nama orila pjesma vedra, velika . . . Vatra se na¬ 
ših duša utrnjuje, a oko nas se gomilaju valovi 
hladnoće . . 

Što želiš? prekine me ona. 

Užežimo novu vatru u grudima svojim; ogrijmo 
se sunčanom toplinom i zapjevajmo pjesmu sklada 
svemirskoga . . . Otilijo! . . . 

Nemoguće! progovori ona jednoličnim, monoto¬ 
nim glasom . . . 

Zašto, Otilijo? . . . reci mi bar jedamput zašto? 
Vidiš, ja sam podnio vječno podgrizavanje mučne 
velike boli, koja je ispunjala u ovo zadnje vrijeme 
moju nutrinu, i nijesam dokučio, zašto je do toga 
došlo ... A ti mi nijesi nikad na taj: zašto odgo¬ 
vorila. Zato te zaklinjem sada, reci, zašto je ne¬ 
moguće? , . . 

Ti nijesi kriv, a i ja nijesam! . . . odgovori ona 
promuklo . . . 

I više mi ništa nemaš reći? 

To se ne može reći; više ne zahtijevaj. 

Otilijo! . . . Zar me ti više ne ljubiš? 

Ne, pogleda me ona, a onda produlji otegnuto, 
užasnom jasnoćom: među nama je sve svršeno. 


U meni se nešto prekine, a zvuk njenih riječi 
šumio mi je u ušima poput najstrahovitijeg orkana. 
Usred toga šuma razabirem njezine riječi. 

Da si prištedimo boli, odlazim, da se više ne 
povratim. 

Ja sam stajao skršen. 

Ona izvije svoje ruke iz mojih i uputi se prema 
vratima. —- Na pragu zastane: 

Nemoj kušati, da me vratiš! rekne i tiho izađe 
iz sobe. 

Otišla je . . . a meni se krv zaledila . .. Došlo je 
ono, što je moralo doći... na što sam bio pripra¬ 
van, pa ipak je cijelo moje biće protestiralo proti 
onom moćnom, nevidljivom, što je kružilo oko me¬ 
ne, i izvan mene. Iz one ledene ukočenosti, koja je 
sapela srce i mozak, stao se rađati zlobni prizvuk, 
rugajući se mojem poniženju . . . Da, u tom kobnom 
času počeo sam spoznavati svoju krivnju. Kao da 
mi je koprena spala s očiju, progledao sam jasno, 
a moja krivnja ležala je preda mnom gola, golcata. 

Sjetio sam se živo onog časa u prvoj bračnoj 
noći, koji je unio u njen život prvo razočaranje, a 
i to, da nijesam kasnije znao sve to izgladiti, a ono 
ružno izbrisati. A mogao sam to učiniti; mogao sam 
joj dati mir . . . Ali ja nijesam bio čovjek . . . 

Ja sam počeo žaliti ovog bijednika ... ali ga ni¬ 
jesam mogao tješiti. . . Svaka moja riječ bila bi 
preslaba, zato ga upitam: 

A nijeste li zar saznali, što je s njom bilo, kako 
je živjela? 

On se trgne, a onda kratko odgovori: 

Upoznala se s nekim mladim časnikom, i pože¬ 
ljela, da joj on bude ono, što joj ja nijesam znao 
biti. No to poznanstvo nije dulje potrajalo od go¬ 
dine dana. — Čuo sam naime, da je časnik zatra¬ 
žio premještenje k drugoj pukovniji, a nju napustio. 
Što je dalje s njom bilo, nijesam mogao saznati. . . 

To je bio izrekao ubrzano, a onda zašuti. 
Glava mu klone među dlanove . . . 

U tom času uspesmo se na najvišu točku ceste. 
S lijeve se strane uzdizala strmina obrasla šumom, 
a s desne se otvorio krasan vidik čak tamo u da¬ 
ljinu do modričastih gora zapadnoga kraja doline. 
Pod nama je podolje usko, vijugavo. U dubini nje¬ 
govoj izviru krošnje stoljetnih hrastova, koje u 
sjeni predvečerja od časa do časa sve više potam- 
njuju, zaklonjene strminom planinskih obronaka . . 

Gledao sam u to prodolje prisluškivajući nesreći 
čovjeka uz mene. Osjetio sam, da je ona u njegovoj 
blizini, osjetio sam moć zamaha njenih kreljuti. 
Oćutio sam jedan dio njenog razaranja. Ta silna, 
sverazorna moć obuhvaća njegovo biće, pa će ga 
konačno satrti. Ta moć sestra je smrtir ali je u 
svojem djelovanju strašnija od nje . . . 

Spuštali smo se niz cestu. — Momak pusti od¬ 
morenim konjima uzde, a oni složiše brzim ka¬ 
som niz položitu strminu. 

Čovjek podigne glavu i nasmiješivši se bolno 
rekne lagano, skoro šapćući: 

Zar mislite, da je moja ljubav umrla? 

Mene iznenadi to pitanje. 

Ne, nastavi on naglije, kao u vrućici. Ja ljubim 
još jače, strasnije. Ja ljubim luđački. Jest, ja sam 
postao luđak, a ljudi bi dobro učinili, kad bi na me 
navukli luđačku košulju . . . 

Nemojte tako . . . 

Vjerujte mi. . . samo luđak ustraje godine i go¬ 
dine kod jedne misli ... 0, da čujete vapaj moje 
uništene duše, koja drhćući, iznemogla, već mje¬ 
sece i mjesece vapi: Vrati se, o vrati ljubljena. 
Vrati se, ali čista, bez žiga moralne smrti. . . 0 
kad bi se mogla vratiti s onim izgubljenim, s onim 
svetim .. . 

Glas mu je podrhtavao, prezasićen velikom, 
moćnom čežnjom. Zvuk njegovih riječi bio je po¬ 
razan. Strahovito djelovanje beznadne čežnje uči¬ 
nilo ga patnikom, koji živi samo za to, da iskaplju- 
je do dna pehar napunjen najgorčim napitkom, na¬ 
pitkom neiscrpive boli. . . 

Sjene sumračja šuljahu se polako iz nutrinje 
šume, da prekriju svijetli život. Zlatna se jedna 
zvijezda pomoli iznad vrhunca planine, s koje se 
spuštao noćni vjetrić i taknuo se kao hotice svo¬ 
jim hladnim krilima zaklopljenih vijeđa patnikovih. 

On se nemoćno spustio na sjedalo. Snatrio je o 
predmetu svoje nesretne ljubavi, koji je tako da¬ 
leko, da ga ne će moći nikad, nikad dohvatiti . . . 
Otilija nije više biser, ona je bezbojni kamen . . . 
Ugasla je, mrtva je . . . 

I dvije suze skotrljaju se niz njegovo blijedo lice, 
a duboki uzdah iz slomljenih grudi cjelunuo se sa 
sutonom. 

* 

Konji dalje odmjereno kašu. Od časa do časa na¬ 
ruši rzaj konja jednolični štropot kočije. Dešnjak 
se osobito u tom poslu isticao. — Zarže ... a rzaj 
prodre tamo u dubljinu šume, gdje je slavulj stao 
ugađati pjesmu, da zapjeva himnu veličanstvu 
noći. 

Prisluškivao sam napeto prekidanim počecima 
biljisanje paža kraljice noći i nijesam opazio, da 
smo na domaku šume. Tek kad je momak ustavio 
konje u dolini kod izvora, da siđe s kola i da se 
napije vode, opazim pred sobom valovito humlje, 
nad koje se izdizao do pola zdepasti toranj bliž¬ 
njega mjesta i ujedno vijugavu cestu s lijeva, koja 
se vukla uz obronak šume. 


Polako su nam se primicala kola, u kojima je 
sjedio seljak . . . 

Dobar večer .. . pozdravi on s kola . .. 

0, Nikola! kliknem ja, prepoznavši u njemu 
čovjeka iz svoga kraja. Otkuda ti? 

Odvezao sam u selo župniku jednu gospođu . . . 
njegovu novu gazdaricu . . . 

Bio sam u gradu na sajmu. Tamo se namjerila 
na mene, a kako mi je selo usput, mogao sam je 
sobom povesti, protumači mi on. 

Tako? 

A kamo ćete vi, gospodine? 

Idem i ja onamo malo k prijatelju. 

Oho, pazite, da se ne sastanete s novom župni- 
kovom gazdaricom, mogla bi vas zaluditi, našali se 
on. 

Zar je lijepa? 

Kao slika, odgovori seljak. 

Zbilja? 

Vidjet ćete. Čekajte, kako se ono zove . . . aha 
. . . Otilija. 

Mene nešto šikne. 

Kako se zvala? skoči moj suputnik. 

Nikola ga sa strane pogleda. 

Kako si rekao, prijatelju? upita on ponovo. 

Otilija . . . zar niste čuli? . . . 

A kakova je bila ta gospođa? 

Pa rekao sam, da je bila lijepa, odgovori Nikola, 
gledajući čas mene, a čas opet moga suputnika ne 
mogavši si protumačiti onaj bojažljivi izraz očeki¬ 
vanja, koji se zrcalio na licu patnika. 

Znaš li što o njoj? — jesi li čuo, tko je ta go¬ 
spođa? upitam Nikolu . . . 

Čuo sam od zvonara. Bila je žena jednoga šu¬ 
mara, rekne Nikola i naglo se prekine pogledavši 
prestrašeno mog suputnika ... 

Prijatelju! reknem i prihvatim ga videći, kako 
je problijedio . .. 

Ona je! proizusti on iznemoglo. 

Ja ga dovedem do kamena kraj izvora. 

On se nemoćno spusti na njega. 

Nikola prozbori sa mnom još dvije tri, a onda 
nas pozdravi i ode. 

Sva mu se zatomljena bol pojavila u grudima, 
na licu, očitovala se u svakoj njegovoj riječi. 

A ja nijesam mogao smoći riječi utjehe. Kočija, 
u koju smo se nakon kratkoga vremena opet po¬ 
peli, stane; Bili smo u selu. 

Ja siđem s kola, oprostim se s njim, a kočija 
odleti s njim u pustu noć .. . 

Ja sam samilosno gledao za njim. 

Tmina mi ga brzo otme oku. Tek drndanje ko¬ 
čije dopiralo je do mene, dok se napokon i ono nije 
izgubilo tamo daleko, iza sela . . . (Nastavit će se.) 


25o 





God. I. 


VIJENAC 


Broj 13. 




MARIJA MAGDALENA 

DRAMA U TRI ČINA S EPILOGOM 
Napisao FRAN GALOVIĆ 


Ivan: 

Spavao je tako 
U lađi jednoć. Svi smo bili s njim. 

I postade oluja velika, 

I valovi su lađu punili, 

Zaljevahu je, a on spavaše ... 

Probudiše ga: »Učitelju! Ustaj! 

Zar ne mariš, što tako ginemo?« 

On ustane i zaprijeti vjetru 
I reče moru: »Ćuti! Prestani!« 

I postade tišina velika! 

Marija Magdalena: 

(slušala je Ivana bez daha): 

On vlada vjetrom, on zapovieda! 

Gospodar mora, vladar valova! 

Ivan: 

A drugom opet uze mene, Petra 
I Jakova i pođe na goru, 

Da pomoli se Bogu. Postade 
U molitvi mu lice drukčije, 

A haljine ko snijeg biele, sjajne, 

I govorahu s njim dva čovjeka. 

I dođe oblak, pa nas zakloni; 

Iz oblaka smo čuli silni glas: 

»To sin je moj, i njega slušajte!« 

Marija Magdalena : 

(kao u nekoj omaglici): 

I postade mu lice drukčije . . . 

Ivan: 

Ni pogledati nismo smjeli sjaj, 

Iz očiju što na nas padaše . .. 

Marija Magdalena: 

Da i ja jednoć vidim svietlo to! ... 

Ivan: 

Ja nemam više želja nikakovih, 

Već da sam uza nj.,. Sretan sam, kad ćutim 
Na mojem čelu ruku njegovu 
I kad mu slušam udaranje srca, 

A divni pogled blagih očiju 
Ko san mi sklapa vjeđe lagano . . . 

I onda vidim ono, što se javlja 
U dane davne i daleke. Vidim 
Val golemoga, zlatnog sna trenja! 

Marija Magdalena: 

Da. I ja snatrih i ja gledah dugo, 

Svu noć, u one oči, štono daju 
San, raskoš, tajnu smrti i života! . . . 


(Nastavak) 

Ivan: 

(zanio se u svojoj viziji): 

I kadšto čujem glas ko trubu silnu, 

Gdje govori i zove: dođi amo! 

I gledam priesto, netko sjedi na njem, 
Po viđenju je kao sard i jaspid; 

Svud naokolo duga kao smaragd! 
Starješine kraj njega u bjelini, 

Na glavama im zlatne, divne krune! 
Svud izlaze i gromovi i munje 
Od priestola, i sedam žižaka 
Pred priestolom u silnom žaru gori 
Nad staklenijem morem kao kristal . . . 

Marija Magdalena: 

(sluša riječi, što padaju opojno poput vina): 
Ti vidiš sve to? 

Ivan: 

(nastavlja u svome zanosu): 

Vidim Jerusalem, 

Gdje izlazi od Boga sa neba 
Ko ukrašena mužu nevjesta. 

A ima zid i vrata dvanaestora, 

I građa zida njegova je jaspis 
I zlato čisto kao čisto staklo; 

I ukrašen je temelj kamenjem: 
Halkidon, saphir, jaspis, smaragd, sard, 
Sardoniks, viril, topaz i krisolit, 
Hrisopras, jakint i ametist. . . 

Marija Magdalena: 

(gleda ga izvan sebe): 

Oči! 

U očima je tvojim noć, i munja 
Kadikad samo zasja zjenicu. 

Ivan: 

I dvanest vrata — zrna bisera, 

I svaka vrata — jedno samo zrno, 

I crkve nema u njemu, jer je crkva 
Svedržitelj i jagnje. I taj grad 
Ne potrebuje ni sunca ni mjeseca, 

Jer slava božja njega prosvijetli! 

I čista voda rieke kao kristal. .. 

Života drvo . . . noći tamo nema! . . . 

Marija Magdalena: 

On sve ti ovo daje vidjeti? 

Ivan: 

(smiješeći se): 

I više još ... i još ću više vidjet , . . 

Marija Magdalena: 

(uhvatila se rukama za grudi i nazaduje): 

On daje to? — 

Ivan: 

Ti bliediš? 

Marija Magdalena; 

Bojim se! 

Ivan: 

Zar Njega? 

Marija Magdalenu: 

Da. 

Ivan: 

A zašto? 

Marija Magdalena: 

Tako. Vidim, 

Da u mom srcu ima grieha još, 

Da nisam čista, i da crne ljage 
Sa čela moga nisu nestale . .. 

Ivan: 

(pokaže joj otvorena vrata): 

Pa pođi k Njemu . . . 

Marija Magdalena: 

(udaljila se sasvim na lijevo): 

Ne. Sad ne smijem. 
Ivan: 

Zar bojiš se, da strasti nisu još 
Utrnule? Zar uvijek još gore? 

Marija Magdalena: 

(tihim šaptom, kao u strahu): 

Da. To je ono! Ja sam jošte ista, 

Što bijah jučer. — Čekati mi valja! 

Ivan: 

Tu ostaj, pa sa drugim jadnicima 
Pristupi k Njemu. Kadno gubavci 
I kljasti, sliepci sjate se, tad i ti 
Rub Njegove halje dirni svojom rukom, 

I bit ćeš čista .... 

Marija Magdalena: 

Rekao je to 

Još jučer, ali ova noć me sništi . . . 

I kad sam htjela sve odbaciti, 

Pojavio se opet onaj lik, 

U čežnji svojoj što ga uvijek snivam, 

Vas raskoši i slatke slutnje pun . . . 

I sad se bojim pomisliti — 

(Prekrije lice rukama.) 

Ivan: 

(odilazeći u kuću okrene se još jednom na vratima): 

Vjeruj! 

(Nestane iza vrata.) 

Marija Magdalena 

(spusti se na klupu ispod zida na lijevoj strani). 


(Iz jedne ulice s desna izlaze tri farzeja u razgovoru.) 
Prvi farisej 
(ulazeći): 

Ja rekoh već : glavaru svešteničkom. 

Tog čovjeka bi predat valjalo ! 

Drugi farise j: 

A1 sad o pashi ? 

Da se narod možda ne pobuni ? 

Prvi farise j 

(mahne rukom). 

Ah ! Narod ! Treba ga 
U tamnicu tek bacit, pred sud pozvat, 

I vidjet ćete : onaj isti puk, 

Što s klicanjem ga jučer uveo 
U Jerusalem, sudit će ga na smrt. 

Marija Magdalena 

(stisnula se sasvim kraj zida). 

Drugi farise j: 

(pogledavši terasu Simonove kuće). 

U Simonovoj kući boravi ! 

Treći farisej: 

I stog nam valja na oprezu biti 
I u blizini, da ga vidimo, 

Kad izlazio bude . . . 

Prvi farisej: 

Govori, 

Da okrečeni mi smo grobovi, 

A eto, sjeda za stol Simonov ! 

(Spazi Mariju Magdalenu). 

Gle ! Zavodnica, što je obećala, 

Da smamiti će liepog pravednika ! 

Drugi farisej: 

Bez nakita, a kose raspletene, 

Sva blieda . . . što je ? 

Treći farisej: 

Koga čekaš tu? 
Marija Magdalena 

(ne odgovara ništa). 

Prvi farisej 
Začarao je i nju prorok taj ! 

Još jučer, kad ga bješe spazila, 

Promienila se sva i nije znala, 

Da prozbori ma jednu riječ ! 

Drugi farisej: 

A kako li se samo hvastala, 

Da sništit će ga jednim pogledom! 

Treći farisej: 

(porugljvo). 

Zar misliš i ti poći valjda 
U pustinju, pa da mu služiš ondje ? 

(Nastavit će se.) 

MARIJA CHAPDELAINE 


PRIPOVIJEST IZ FRANCUSKE KANADE 


Napisao LOUIS HĆMON. Prevodi Dr. DRAGO ĆEPULIC 
(Nastavak) 


evo se tako i zbude. Evo ga pred njo¬ 
me, velika, stasita, snažna, lica izgor¬ 
jela od sunca i odrazivanja na snijegu, 
smjelih očiju. Vratio se, i srećan je, 
što je opet vidi, i srećan je, što je držao svoje 
obećanje, živio čitavu jednu godinu, kako dolikuje 


razboritu momku, nije pio, nije kleo. Nema jošte 
različka, da se bere, jer je proljeće. Ali oni ipak 
polaze u šumu jedno do drugoga: On stupa do 
nje ne dirajuće je i bez riječi, kroz grabrovu šumu, 
koja se počinje prekrivati ružičastim cvjetovima, 
i sama već blizina tjera im jače krv u glavi i 




M. CL. CRNČIĆ: »DRIVENIK« U VINODOLU. 


steže srce u grudima. Sad su sjeli na povaljeno 
drvo, i on evo veli: 

— Vi ste čeznuli za mnom, Marija? 

To će on stalno ponajprije zapitati. 

Ali tu se njeno sanjarenje zaustavi ne mogavši 
dalje, jer pošto dovle dođe, neka je tjeskoba 
uhvati. 0, dragi Bože! Što će imati vremena da 
za njim čezne, prije nego taj čas stigne! Još pre 
ostalo ljeto da prođe, onda jesen, i beskonačna 


zima! Marija uzdahnu. Ali joj se doskora povrati 
beskrajna ustrpljivost njene rase, i stane misliti 
na sebe, i što ove sve stvari za nju znače. 

Dok bijaše u Saint-Primeu, jedna joj od bratu- 
čeda, koja se imala doskora udati, govoraše o toj 
udaji više puta. Jedan mladi čovjek iz sela i je¬ 
dan drugi iz Normandina, zajedno joj udvarahu 
dolazeći obojica kroz dugo mjeseci subotom uveče 
u njihovu kuću. 

Ja sam ih oboje ljubila, priznala je ona Mariji. 
I mislim, da sam Zotiquea jače ljubila. No on je 
otišao na »drave« na rijeku Saint-Maurice, te se 
nije vratio prije ljeta. Onda me zaprosi Romei, i ja 
pristadoh. Ja ga također vrlo ljubim. Marija ne 
reče ništa. Ali ona pomisli, da mora da ima ženi- 
daba drugačijih od ove, i sada bijaše o tome uvje¬ 
rena. Jer na primjer prijateljstvo Fran^ois 
Paradisa prema njoj i nje prema njemu je nešto 
jedinstveno, svečano i tako reći neminovno, budući 
da se ne da zamisliti, da bi se stvari bile mogle dru¬ 
gačije dogoditi, što će uostalom zauvijek dati boje 
i topline tmurnom svakidašnjem životu. Ona je od 
uvijek neodređeno slutila, da ovakovo nešto mora 
da postoji. Nešto slično zanosu pjevanih misa, opoj- 
nosti sunčanog i vjetrovitog lijepog dana, velikom 
zadovoljstvu, koje donosi nenadana sreća ili si 
gumo obećanje obilate žetve. 

U noćnoj tišini tutnjava se vodopada približava 
i raste. Vjetar sa sjeverozapada njiše lagano vrho¬ 
vima loze i jela i čuje se od njega jaki svježi šum, 
ugodan uhu. Više puta redom i sve iz veće daljine 
sova se oglasi. Studen, koja prethodi zoru, još je 
daleko, i Marija se osjeća savršeno srećnom, da 
može ostati sjedjeti na pragu i motriti prugu crve¬ 
nog svijetla, gdje trepeće, nestaje i ponovo svijetli 
na podnožju peći. 

Čini joj se, da joj je netko dugo šaptao, da su 
svijet i život jedno isto. Navika svagdanjeg posla, 
izmiješana nepotpunim i prolaznim užicima; go¬ 
dine, koje odmiču jednolično; susret s mladim 
čovjekom, koji je poput svih drugih, i čije ti strp¬ 
ljivo i vedro udvaranje napokon omili; udaja; zatim 
dugi slijed godina gotovo jednakih prošlima, a samo 
u drugoj kući. Takav je eto život, govoraše onaj 
glas. To sve baš nije strašno, i u svakom slučaju 
treba se pokoriti. Ali to je sve jednolično, bezboj¬ 


no i hladno kao jesenje polje. Ne, to nije, to sve 
nije istina. Marija strese glavom u tami, nasmija 
se u nesvjesnom zanosu i sanja, kako sve to nije 
istina. Kad ona misli na Fran^ois Paradisa, na 
njegovu pojavu, na njegovu prisutnost, na ono, 
što će oni biti jedan drugome, on njoj, ona njemu, 
nešto u njoj drhće i zajedno gori. Sva njena jaka 
mladost, njena strpljivost i njena priprostost do- 
spješe evo dotle: do ovog ključanja nade i žudnje, 
do ovog predznanja nekog čudnovatog zadovolje¬ 
nja, koji se približava. 

Podno peći pruga crvenog plamena trepeće i 
blijedi. 

»Kruh je valjda pečen« reče u sebi. Ali ona se 
ne mogaše odlučiti da odmah ustane bojeći se, da 
tako ne razbije srećni san, koga je istom počela 
snivati. 

VII. 

Rujan dođe, i suša, koja bijaše dobro došla za 
vrijeme posla oko sijena, potraja i bude katastro¬ 
fom. Hoćemo li vjerovati Chapdelaineima, take 
suše još ne bijaše kao ova, i svaki dan našli bi 
novi razlog, kojim da tumače strogost božanstva. 

Zob je i žito požutjelo prije nego je naraslo. 
Neprestano sunce opali travu i djetelinu, pa oglad¬ 
njele krave mukahu od jutra do mraka uprijevši 
glave o ograde. Trebalo ih je vazda nadzirati, jer 
su one mršave žitarice, koje su još nepovaljene 
stajale, dražile okrutno njihov glad, i nije bilo 
dana, da koja od njih ne bi polomila nekoliko ko¬ 
laca kušajući da utaži svoj glad žitnim zrnjem. 

Zatim vjetar jedne večeri naglo okrenu kao 
ozlovoljen tako rijetkom postojanošću, a ujutro 
pade kiša. Padala je nepravilno kroz čitavu ne¬ 
djelju, i kad se zaustavila, opet je započeo duvati 
vjetar sa sjevero-zapada. Bijaše došla jesen. 

(Nastavit će se.) 


UTOPLJENIK 


K O u snu ja gledam 
gomilu svijeta 
i zurim ko lud u 
bezglavu trku; 
a bit mi se trese, 
trne u mraku, 
jer slijepo nas puti 
bezdanom cilju. 

Ko dijete ja jecam 
s usahlih grudi, 
i strepim ko tiče 


oteto s gnijezda; 
a valovi groze 
mute mi srce, 
jer zlokobnom slutnjom 
pjene se na krv. 

Ta gdje ste mi, dani 
mladosti sretne, 
gdje spokojne noći 
rajski mi snovi; 
zar nikada ne ću 
molit se bogu 


sa nadom u žiće 
svijetla kristala? 

Oh vrati mi, Sudbo, 
radosti smiješak, 
povrati mi vjeru 
djetinje duše; 
jer ako me pustiš 
plivat uz rijeku, 
i slamku ću hvatat, 
ne ću je naći! 

Kokin Ivo. 

RATNI DOJMOVI 

Napisao VIKTOR KRALJ 
(Nastavak) 


A našim licima mogao si čitati zapre¬ 
paštenje, kao da smo se svi okame- 
nili gledajući taj strašni prizor raza¬ 
ranja i uništavanja ljudskih života, 
nad kojima drhtahu srca naša, kao nad životima 
braće, prave rođene braće, htijući im iz sveg glasa 
doviknuti : »Brže . . . ovamo k nama . . . spasite 
se !« Napokon uspije po prilici trećini od njih, da 
poput gonjene divlje zvjeradi poskaču u naš jarak. 
Zasad bijahu — spašeni. 

Čudnovato li djeluje strah od smrti na čovjeka. 
Taj najveći, gotovo apsolutni strah radi gubitka ži¬ 
vota, čini vrlo različite dojmove na pojedinca. 
Učinci, koje si mogao promatrati kod tih ljudi, bi¬ 
jahu tako različiti, te nitko ne bi mogao vjerovati, 
da su dolazili svi bez razlike od istog uzroka — 
od straha, silnoga straha. Jedni bijahu rumeni, ne¬ 
prirodno rumeni, drugi naprotiv blijedi, upravo bez 
kapi krvi u licu; neki se vladahu mirno, kao da se 
nije ništa dogodilo, pušeći cigaretu, neki trčahu 
ovamo onamo po jarku živahno gestikulirajući; jed¬ 
ni nakriviše lice kao da će zaplakati, drugi opet, 
među kojima se osobito jedan isticaše, smijahu se 
tako neprirodnim smijehom, te ti se činjaše, kao 
da su šenuli pameću. Ali svi bez riječi. . . 

I sada je nastupio čas, kad smo svi trebali za¬ 
jedno s nadošlim pričuvama proslijediti napredo¬ 
vanje i jurišati prvu rusku liniju. Mi se spremismo. 
Strojne puške imale su nas podupirati u našem pot¬ 
hvatu. Sve bijaše dogovoreno i utanačeno. Na dani 
znak skoče prvi vodovi iz jarka. No nijesu napre¬ 
dovali ni dvadeset koraka, kad se saspe na njih 
vatra iz tisuću cijevi. Gubici bijahu ogromni. 0 na¬ 
predovanju ne bijaše ni govora, budući da je teren 
između nas i ruskog prvog jarka bio tako ravan i 
gladak, da se ni zec ne bi bio mogao sakriti a ka¬ 
moli čovjek. Ne pitajući ni brigadira ni pukovnij¬ 
skog zapovjednika za savjet, koji sa svojih mjesta 
nijesu mogli pratiti naše djelovanje, jer su bili s 
one strane brda, prekinusmo naređenu ofenzivu. A 
mogli smo to tim laglje učiniti, jer nijesmo imali te¬ 
lefonske veze. Čitav dan dopiraše do nas zapoma¬ 
ganje ranjenika, koji ostadoše pred jarkom ležati, 
ali im nijesmo mogli uz najbolju volju pomoći. 
Istom kod se spustila noć, pokupismo ih i otpre- 
mismo natrag. 

Vrijeme je prolazilo nadasve sporo; jedan dan 
— jedan vijek. Vječno jedno isto: jutro jednako 
podnevu, podne večeru, nedjelja ponedjeljku, a i 


noći se nijesu mnogo razlikovale od dana, jer su 
Rusi neprestano uznemirivali minama, koje su svo¬ 
jim eksplozijama noću većma uzrujavale živce ne¬ 
go danju ekrazitne granate. Svi se dani i sve noći 
stopiše tako reći u jedan užasni beskrajni dan. 0 
spavanju ili počinku ne bijaše ni govora. San bi 
nas najjače hvatao prije zore. Tad bi se gdjegod 
stisnuo poput umorne divljači, koju je lovac či¬ 
tav dan vijao, da na brzu ruku prodrijemaš sat dva, 
dok miruju topovi. U to je vrijeme naime bilo obič¬ 
no najmirnije. 

Bitka trajaše već peti dan. Posljednje pričuve 
bijahu već odavna uvrštene u prednje linije. Svaka 
dva sata morali su se brigadiru javljati gubici i tač- 
na statistika još žive i zdrave momčadi, da po tome 
može prosuditi snagu vojske, to jest kako dugo će 
se moći još držati. O navali s naše strane uopće se 
više nije moglo ni misliti, jer osim potpunog ne¬ 
dostatka u pričuvama počela se osjećati i nesta¬ 
šica topovske municije, tako te zadnja dva dana 
bitke naše topništvo nije nikako ni strijeljalo. Pa 
kad smo zamolili brigadno zapovjedništvo, da nas 
podupre topničkom vatrom, dobismo po prilici ovaj 
odgovor: »Ne može biti! Municije imade tek toliKo, 
da u slučaju uzmaka uzmognemo zatvoriti put Ru¬ 
sima kroz selo. Uostalom imate pušaka i bajuneta 
.branite se!« Čini se, da je i brigadiru bilo do¬ 
sadilo vojevanje i s njim skopčana odgovornost . . . 
Odgovornost bez sredstava. 

Noć, koja je slijedila iza petog dana, bijaše vrlo 
burna, ta posljednja noć. Osvanuo šesti i posljednji 
dan bitke. Rusi bijahu preko noći iskopali nove 
jarke, koji su jedva dvjesta koraka bili udaljeni od 
naših. Žičnih zapreka nijesu imali, što je značilo, 
da namjeravaju doskora poduzeti navalu na našu 
poziciju. Nova situacija bi s mjesta javljena briga¬ 
diru. Pred našim rovovima bijaše upravo taj po¬ 
sljednji dan prilično mirno, očito zato, jer je s rus¬ 
ke strane sve već bilo spremno za konačni udar. 
No zato je na našoj lijevoj strani kod četrdeset i 
druge divizije bjesnio boj. Oko podneva postiže 
bubnjarska paljba svoj vrhunac. Budući da je naš 
jarak stjao ponešto više, mogosmo razvoj bitke 
koja se u taj čas odigravaše upravo pred Oknom 
prilično dobro pratiti. U to dođe zapovijed uzma¬ 
ka. Četrdeset i druga divizija nije se mogla održati. 

I doista gotovo u isto vrijeme opazismo u smjeru 
Okna vrlo rijetku i vrlo dugu rojnu prugu, kako 
uzmiče. Ni mi nijesmo imali ništa više da čekamo. 

— Eto ih! — poviče jedan od momaka, koji su 
u potpunoj spremi držeći puške s nataknutim bo¬ 
dovima u ruci čučali do prednje stijene jarka i če¬ 
kali. Kao ošinuti skočiše svi bez zapovijedi i u tren 
oka oglasi se stotina pušaka. Zagrohotaše strojne 
puške. Strjelovitom se brzinom širila pucnjava na 
desno od nas: sto, dvjesta, trista , . . tisuća smrtnih 
cijevi zagrmi napokon. Oglase se i naši topovi s 
posljednjom svojom municijom. Rusi već prelažahu 
na desnom i krajnjem našem lijevom krilu kod če¬ 
trdeset i druge divizije na juriš. Pred nama se bila 
pojavila tek jedna rojna pruga, koja se međutim 
bacila na zemlju, no doskora iskrsne kao iz zemlje 
druga pa treća, a iza svih u razmaku od kojih dvje¬ 
sta koraka četvrta i peta. Dok još bijaše vremena, 
skupismo se na danu zapovijed ostavivši od svako¬ 
ga voda po nekoliko momaka, da dalje pucaju, i 
stadosmo se povlačiti. Povlačenje dakako nije mo¬ 
glo uslijediti preko pašnjaka, jer je rusko topništvo 
onamo bilo koncentriralo svoju vatru. Mogućnost 
bijaše samo jedna, da pođemo našim jarkom na 
lijevo do sela Dobre Noći i tamo da napustivši ja¬ 
rak zakrenemo u selo, odakle će nam lako biti uz- 
maći. Tako i učinismo. 

Budući da je postav tu i tamo bio granatama 
razoren i zasut, mogli smo se tek vrlo polagano 
povlačiti i onako uskim jarkom, koji bijaše tek za 
nuždu iskopan. Osim toga smo nailazili na ranje¬ 


nike, koji ležahu na dnu jarka i sprečavahu prolaz. 
Napokon stigosmo do željena cilja, do prve seoske 
kuće, koja stajaše tik do jarka. Topovska vatra 
bijaše ovdje najžešća, budući da je u selo pucalo 
ne samo rusko topništvo, koje htijaše spriječiti naš 
uzmak, već i naše topništvo, koje imađaše zapo¬ 
vijed tako dugo zadržavati rusku infanteriju, dok 
se naši sasvim ne povuku iz sela. I tako dođosmo 
u dvostruku vatru. Da li je ovdje više ljudi nastra¬ 
dalo od vlastite ili od protivničke artilerije, tko to 
zna?! Stignuvši na rub šume iznad Dobre Noći is- 
palismo još nekoliko hitaca u smjeru, otkuda dola- 
žahu Rusi, da omogućimo uzmak onim svojim dru¬ 
govima, koji bijahu ostali u jarku, da pucnjavom 
zavaravaju Ruse tako dugo, dok mi iziđemo iz nje¬ 
ga. Međutim od tih ljudi se nitko nije vratio. Još je¬ 
dan tihi pogled na one žitorodne oranice i bujne li¬ 
vade, koje su vrvile od ruske vojske, na ono ubavo 
seoce, koje se dimilo i prašilo od zatome topovske 
vatre, na one jarke i rovove, koji sakrivahu u sebi 
tolike ranjene i mrtve. Da, još jedan tihi pogled . . . 
Bijaše naš posljednji pozdrav . . . Odosmo. 

Puščana se vatra bijaše stišala, tek tu i tamo 
zagrmio bi još po koji topovski hitac, no i on se sve 
to rjeđe javljaše, dok napokon ne utihnu sve. Bitka 
kod Dobre Noći bijaše svršena, i to oko šest sati 
popodne deseti lipnja 1916. na same Duhove. 

(Nastavit će se.) 


ZNANOST I POEZIJA 

Napisao STJEPAN ILIJIĆ. 


RIJE nego su moderne ideje počele 
kolati svijetom rušeći razne pregra¬ 
de predrasuda i iskristalizovanih 
starih nazora i navika, običaja i uvje¬ 
renja, znanost i poezija bila su uopće dva dijame¬ 
tralno oprečna pojma, koja navodno nisu imala 
međusobom nikakovih veza. 

Učenjak smatrao se za čovjeka preveć ozbiljna, 
hladna i neosjetljiva, koji se isključivo bavi prou¬ 
čavanjem prirodnih pojava uopće, ezumira prašne 
listine iz starih arhiva, ili pak ispituje i tumači psi¬ 
hologiju čovjeka itd. Ti su se ljudi obično držali 
daleko od proste svjetine i bavili se samo znano¬ 
šću, kojoj su poklanjali svu svoju radnu djelatnost. 

Pjesnik je bio, po sveopćem shvaćanju, vjetro- 
gonja, čovjek profinjena ali nemirna duha, nepo¬ 
koran i nepopravljiv, skitnica i beskućnik, zane¬ 
senjak, u riječ neka vrsta matoida ili kandidata 
za ludnicu, čija su mu vrata bila uvijek otvorena. 


Ta su dva svijeta dakle išla svaki svojim smje¬ 
rom, a da nisu nikad pokušali da se približe, pače 
su se u mnogim slučajevima namjerno odbijali pre- 
zirući jedan drugoga. Znanost je u neko vrijeme 
bila navijestila smrt poeziji, a poezija bankrot zna¬ 
nosti. 

Takvo je stanje dugo potrajalo i dok su s jedne 
strane nicala velika umjetnička djela od Homera 
i Vergila do modernih velikih svjetskih pjesnika, 
a s druge pak golemi izumi i otkrića u svim gra¬ 
nama ljudske djelatnosti, svijet uopće nije ni po¬ 
mišljao da potraži intimnu vezu, koja bi spajala te 
pojave ljudskoga duha, da ih pravedno i dostojno 
ocijeni. Morao se diviti jednima i drugima, ali ih 
je uvijek smatrao dvjema sasvim odijeljenim gra¬ 
nama produktivne ljudske snage, ne mogući uopće 
ni pomisliti, da u svakom dubljem učenjaku živi 
pjesnik, a u velikom pjesniku učenjak . . . Svaki 
je znamenitiji intelektualni proizvod plod duboka 

proučavanja i intimnog duševnog rada, koji se u 
duši razvija po još neispitanim putevima i koji do¬ 
lazi do svog izražaja i punoće onda, kad je posve¬ 
ma dozorio i osjeti potrebu, da se ispolji. Unutar¬ 
nje podražaje i trzavice, koje osjećaju i učenjak i 
pjesnik, dok u njima dozrijevaju djela fantazije ili 
znanstvenih kalkulacija, posljedice su inkubacije, 
one naime tajanstvene sile, koja marljivo spliće ži¬ 
votne niti, da udahne kretnju i duh, da sprovede 
u djelo ono, za čim su svom svojom intelektualnom 
snagom težili i učenjak i umjetnik. 

Taj psihički plod ispoljuje se u kakovu zname¬ 
nitu epu ili drami, simfoniji ili slici, isto tako kao 
u kakvom znamenitom kemičkom, mekaničkom 
ili astronomskom pronalasku, ili u kakvom heroj¬ 
skom podvigu, koji prouzrokuje čitavu revoluciju 
u svijetu ideja. Galilej i Kopernik nisu bili manji 
pjesnici od Homera i Shakespearea, kad su svojim 
dubokim pogledom ronili u dubljinu tajanstvenih 
svijetova, koji su podržavali njihovu fantaziju i po¬ 
ticali ih, da ispituju zakone, koji vladaju vasio- 
nom. Newton i Herchel, nisu bili manje pjesnici od 
Miltona i Goethea, kad su svojom dubokom divi- 
nacijom i intuicijom jedan otkrivao zakone sve¬ 
opće privlačivosti svijetova, drugi pak mjerio si¬ 
gurnim okom putanje zvijezda. Kristof Kolumbus 
bio je isto tako smjeli pjesnik kao i Dante, kad je 
po još neutrtim putevima oceana na slabim lađa¬ 
ma otkrićem novoga svijeta razgalio čovječanstvu 
nove staze prosvjeti i napretku. 

Krilo genija dakle svojim silnim zamahom za¬ 
hvati velike učenjake i velike pjesnike i ponese 
ih visoko nad ostalima po. još neispitanim putevi¬ 
ma, otkrivajući postepeno, ali sigurno tajanstveni 
veo, koji nam skriva duboke zakone prirode i ži¬ 
vota. Watt, Stephenson, braća Mongolfier, Valta 
i Galvani, svojim velikim izumima i otkrićima uz¬ 
budili su čitavu revoluciju u društvenom prometu 
uopće, bili su isto tako veliki pjesnici kao Puškin, 
Hugo, Mihaelangjelo i drugi genijalni pjesnici i 
umjetnici, koji su ostavili duboke tragove u povje- 
sti ljudske civilizacije. 

Kako se dakle iz ovog letimičnog raspravljanja 
može razabrati, postoji intimna veza, koja spaja 
znanost i umjetnost, a oboje proističe iz istoga 
izvora, iz dubine dakle ljudske duše, koja instink¬ 
tivno iz svoje vlastite pobude traži izlaza, da za¬ 
dovolji neugasivu žeđu za napretkom i kulturom. 

Vara se koji uopće misli, da u dubljem prouča¬ 
vanju raznih znanstvenih pojava i zakona nema 
poezije. Dosta nam je samo napomenuti, koliko 


duboke poezije i čara ima u proučavanju prirod¬ 
nih nauka, astronomije i psihologije, itd., pa i sama 
vaša matematika, nije nego neka vrsta specijelne 
poezije, koja u svojim hipotetičnim kalkulacijama 
zahtijeva jaku dozu fantazije. 

Moderna poezija, koja ide za tim, da obuhvati 
sav savremeni život u svim njegovim fazama i ma¬ 
nifestacijama, ide također putem znanosti udah¬ 
njujući se na goleme nove podvige i otkrića mo¬ 
dernoga vijeka, prilagođujući se tako zahtjevima 
života. Već je Theophil Gauthier navijestio nove 
horizontne poezije, a Charles Baudelaire, Verhae- 
ren, Walt Whitman i njihovi sljedbenici, počeli su 
u pjesmi opisivati velike podvige savremene ljud¬ 
ske djelatnosti oživljujući te pojave žarom fanta¬ 
zije i nalazeći pri tom onu zlatnu nit, koja spaja 
znanost i poeziju. 

Ta evolucija, koja se sada ispoljuje u raznim 
svojim fazama, tek je u pomolu svoga razvoja. No 
mnogi još ne shvaćaju njezine prave biti ni ten¬ 
dencije i baš za to danas imamo tolikih nezrelih 
pjesničkih proizvoda, koji su tek blijeda slika ono¬ 
ga, što će nam u buduće dati prava poezija. 

Konfuzija, koja i kod nas danas vlada na pjes¬ 
ničkom polju, nije nažalost nego neko sterilno na¬ 
prezanje za traganjem nečega, o čemu nema pra¬ 
voga pojma, često igra riječi bez svrhe i cilja, koja 
nema baš nikakvih dodirnih tačaka s pravom svr¬ 
hom moderne poezije, koja mora ići za tim, da 
rješava i podražuje duboke probleme života i pri¬ 
rode i da uporedo sa znanošću prodire sve du¬ 
blje u tajne prirode iznoseći ih na javu optočene 
sjajnom aureolom poezije. Ta poezija ne će biti 
samo neki ornamentalni ukras, već idealizovana 
eksencija biti same stvari. 

Da, u nedalekoj budućnosti znanost će ići upo¬ 
redo s poezijom i iz tog sklada niknut će velika 
djela, koja će uskoriti preporod čovječanstva, usa¬ 
vršiti njegov duh i istančati njegovu osjećajnu moć, 
da se konačno čovjek uzvine do onog visokog 
shvaćanja idealne ljepote, spram koje se s dana¬ 
šnjim shvaćanjem uzalud napreže. 

Znanost, poezija i umjetnost uopće čeka dakle 
u budućnosti velika zadaća. Njihov zajednički rad, 
okrunit će konačno vječitu čežnju čovjeka za 
usavršavanjem i rješavanjem onih velikih upit¬ 
nika, koji već od iskona podražavaju njegov um 
i njegovo srce i naći će sredstvo, da prisajedini 
te dvije velike ljudske snage u jedinstvenu harmo¬ 
niju, iz koje će proisteći najveća blagodat za cje¬ 
lokupno čovječastvo. 

NAŠE SLIKE 

M. CL Crnčić: Iz obilja raznih smjerova, u kojima se 
Crnčić kao umjetnik razvijao, odabrao je on pejsaž i bakro- 
pis kao dvije najmilije mu grane slikarsko-risačke umjet¬ 
nosti, u kojima je dotjerao do prave i potpune umjetničke 
savršenosti. 

(Vidi »Vijenac« br. 4.). Specijalno u bakropisnoj umjet¬ 
nosti, bio je Crnčić prvi među hrvatskim slikarima našega 
vremena, koji je bakropisu pribavio dolično mjesto u hrvat¬ 
skoj savremenoj umjetnosti. Svojim bakropisnim originalima 
probudio je u hrvatskoj inteligenciji smisao i ljubav za ba- 
kropis, odgojivši u njoj svojim radovima prave štovatelje 
umjetnosti, koji bakropisnu umjetnost cijene jednakom mje¬ 
rom kao i ostale grane slikarske umjetnosti. 

I kao profesor na zagrebačkoj umjetničkoj školi umio je 
Crnčić i među svojim učenicima izazvati toliki interes za 
bakropis, da je pod utjecajem njegovim otvoren u njoj po¬ 
sebni bakropisni odsjek, iz koga su izašli gotovo svi naši 
mlađi bakropisci. 

Ti Crnčićevi bivši učenici stvorili su zajedno sa svojim 
učiteljem cijelu već galeriju originalnih bakropisa od kojih 
mnogi imaju visoku umjetničku vrijednost, pa se nalaze uvr¬ 
šteni u raznim grafičkim zbirkama u tuđini. 

Kao učenik bečkog bakropisnog majstora profesora Un- 
gera, svratio je već svojim prvim radnjama na sebe pozor¬ 
nost stručne kritike. Njegovi pejsaži iz Istre i Dalmacije 
s kojima je istupao kao ozbiljni bakropisni umjetnik u jav¬ 
nost, primljeni su u grafičku zbirku bivšeg carskog dvora u 
Beču. Od tog svoga prvog nastupa javlja se Crnčić neprekid¬ 
no sad većom sad manjom serijom bakropisa, obrađujući u 
njima primorske pejsaže iz hrvatskog Primorja i otoka Krka 
i Raba. U zadnje doba posvetio se bio iznošenju živopisnih 
momenata iz modernoga Zagreba (Jelačićev trg, Kaptolski 
trg, Splavnica, Dolac) te prikazivanje pojedinih arhitekton¬ 
skih partija iz staroga Zagreba (Stolna crkva, Kamenita vra¬ 
ta, Pod zidom, Kula na Dolcu). 

Mnogi 1 od ovih pejsaža i arhitektonskih prikaza ispunjeni 
su sa figuralnim grupama, koje daju njegovim bakropisima 
više života, stvarajući u njima dojam životnog vibriranja. 
Praveći figuralne studije za svoje bakropise, Crnčić je iz¬ 
radio i nekoliko uspjelih portretnih glava i figura. Dapače i 
kao bakropisac-portretista okušao je Crnčić svoju snagu u 
nekim reprezentativnim portretima (ban Pejačević, nadbiskup 
Bauer), dokazavši da umije vanredno i efektnim tehničkim 
sredstvima raspolagati i baratati na bakropisnoj ploči. 

Crnčićeva zasluga kao bakropisca je za hrvatsku umjet¬ 
nost velika, jer je presadio među nas kao učenike Ungerov 
dio onog novog života, koji se rasplamsao pobudom i djelo¬ 
vanjem Ungerovim u njemačkoj grafičkoj umjetnosti. Kako 
se je uopće grafička umjetnost u novije doba počela van¬ 
redno razvijati, sasvim je prirodno da se u tome velikome 
razvoju stala i bakropisna umjetnost kao sastavni dio gra¬ 


fike snažno razvijati. U velikim umjetničkim središtima En¬ 
gleske, Francuske i Njemačke javljaju se u 19. vijeku umjet¬ 
nici (Maler-Radierer, peintres gravures), koji su bakropis 
pomoću raznih tehničkih sredstava digli na takovo umjet¬ 
ničku dotjeranost, kakove bakropisci prošlih vijekova, prem¬ 
da izvrsni majstori, nijesu pokazivali. Tako su u Francuskoj 
Flameng i Waltner otvorili bakropisu nove puteve, pa veliki 
majstor Ch. Meryon, koji je u modernu francusku umjetnost 
unio smisao za starinu, izrađujući bakropise iz staroga Pa¬ 
riza u efektno osvijetljenim arhitektonskim prikazima. U 
Engleskoj uneli su novi duh u bakropisnu umjetnost Sey- 
mour-Haden i Whistler, a pod utjecajem Francuza Legrosa 
razvilo se među Englezima nekoliko velikih umjetnika ba- 
kropisaca (Cameron, Strang, Muirhead, Bone) od kojih sva¬ 
kako najsnažniji Brangwyn. I u Njemačkoj i njemačkoj Au¬ 
striji neki umjetnici kao Klinger, Liebermann, Fischer, 
Schmutzer, Unger, Kriiger, Kollwitz pa Koepping, digoše ta¬ 
kođer i njemačku bakropisnu umjetnost na onu visinu na 
koju se podigla engleska i francuska. I manji neki narodi 
dali su bakropisnoj umjetnosti umjetnike, koji se mogu o 
bok postaviti bakropiscima velikih naroda, a to su Belgija¬ 
nac Rops, Holandez Israels, Šved Zorn, Poljak Skocylas i 
Česi Orlik, Šimun i Šwabinski. 

Interesantna je procedura, koju umjetnik treba da pro¬ 
vede kod izrađivanja bakropisa. Bakrena ploča, na kojoj 
će umjetnik izraditi svoj crtež, ugrije se i premaže crnim 
mazom (asfalt, vo'Sak, šelak) a onda se kožnim valjkom (tam¬ 
ponom) jednomjerno po ploči razmaže. Kad se ploča ohladi 
tad umjetnik na toj premazanoj površini finom ocjelnom 
iglom riše, grebući šiljkom onaj crni maz sa ploče. Svijetlo 
crveni potezi, koji u povodu toga jasno se vide, poliju se 
kiselinom (dušičnom, željeznim kloridom), koja otkrivena 
mjesta stane izjedati načinivši na bakrenoj površini udu¬ 
bine, koje mogu biti plitke ili duboke, prema tome kako je 
dugo kiselina izjedala. Mjesta, koja umjetnik ne će da mu 
kiselina dalje izjeda pokriju se firnisom. Taj se postupak 
višeputa ponavlja, dok nije crtež na ploči po mišljenju umjet¬ 
niku gotov. Tad se ploča očisti i namaže crnom bojom 
i sada počinje za umjetnika najdosadniji posao: pravljenje 
otisaka. Papir na koji će se otisak načiniti, navlaži se i po¬ 
stavi na ispisanu ploču i stavi pod jako tiskalo, ispod kojega 
napokon izlaze bakropisni otisci. 

Kako se za izrađivanje bakropisa treba vanredna risačka 
sigurnost, a pored toga velika strpljivost kod samoga izra¬ 
đivanja, imadu bakropisci jednaku umjetničku vrijednost ori¬ 
ginala, kao i gotove originalne slike. Budući da se sa jedne 
ploče može otisnuti samo stanoviti broj otisaka, nose ba¬ 
kropisni otisci svoj tekući broj sa originalnim potpisom 
onoga, koji je bakropis načinio. 

Od brojnih Crnčićevih bakropisa, koji su rastepeni ne 
nalaze samo kod kuće nego i u vanjskome svijetu, donosimo 
neke od njegovih bakropisa u reprodukciji. A. J. 

KNJIŽEVNOST 

Lujo Vojnović: Dubrovnik. Jedna istorijska šetnja. — 
Nakladom S. Kuglija izišlo je već treće izdanje ove knjige, 
koja je najprije bila zamišljena kao vodič Dubrovnikom, 
ali je kasnije iz nje postao mali priručnik dubrovačke hi¬ 
storije. Prvi, historijski dio, osvjetljuje postanje, sjaj, pro¬ 
padanje i pad dubrovačke republike, drugi dio opisuje 
grad, a treći okolna mjesta. No i to je opisivanje popra¬ 
ćeno historijskim podacima i umjetničkim opaskama, tako 
da se daleko diže iznad niveaua običnog vodiča. Cijelo je 
djelo pisano živahnim i glatkim stilom, a ukrašeno je i s 
50 lijepih slika. Uopće je oprema knjige ukusna i čini 
«;e, da pokazuje dobru volju nakladnika prekinuti s onim 
lošhn izdanjima od nekoć (t. zv. »kuglificiranjem« knjiga) i 
dići se na visinu dostojnu jednog od prvih nakladništva u 
čitavoj državi. S. J. 

Charles Seignobos: Historija suvremene civilizacije. Knjiga 
prva. Preveo dr. Slavko Ježić. Izdavačka knjižara: Đorđe 
Ć e 1 a p, Zagreb, priredila je našoj inteligenciji rijetki knji¬ 
ževni užitak izdavši u hrvatskom prijevodu knjigu čuvenoga 
francuskog naučnjaka Ch. Seignobosa: Historija suvremene 
civilizacije. 

Ta je knjiga doživjela u Francuskoj u kratko doba više 
izdanja, jer na vrlo zanimljiv način upoznaje čitaoce »s isto- 
rijskim razvojem savremenoga društva i kulturnih tekovina 
ljudskih«. 

Pisac je razdijelio knjigu na 20 glava, od kojih je jedna 
zanimljivija od druge. Napose spominj/emo neke partije, 
koje će svaki obrazovani čovjek upravo s nasladom pro¬ 
čitati. Tako se u prvoj glavi opisuje postanak ruskoga 
carstva. Osobito je dobro prikazan Petar Veliki, koji s veli¬ 
kom energijom preobražava rusko društvo i uvodi u Rusiju 
zapadnjačku kulturu. U drugoj se glavi crta kolonijalna po¬ 
litika u 18. stoljeću. Tu je pisac ukratko majstorski iznio 
svu onu borbu pojedinih velikih država za kolonije, napose 
borbu između Francuske i Engleske. U trećoj: se glavi opi¬ 
suju između ostaloga i francuski filozofi i enciklopedisti i 
njihov utjecaj na savremeno društvo. Oni stalno napadaju 
crkvu i državu i stare društvene ustanove, pa to sve 
znatno utječe na društvo. »Dotle su se ljudi pokoravali obi¬ 
čajima i vjeri«, veli Seignobos, »a sada im je sve to mrsko. 
Došlo je, vele oni, carstvo svjetlosti, i u buduće treba na 
razumu osnivati društvo«. Dalje je sve do 10. glave po¬ 
svećeno francuskoj revoluciji i utjecaju te revolucija na 
čitavu Evropu. Pisac upravo snažnim potezima crta svu ve¬ 
ličinu i genijalnost Napoleona, koji je, može se reći, go¬ 
spodario čitavom Evropom. Lijepo je prikazano, kako je 
Napoleon htio upravljati nesamo ratom i politikom nego i 
znanošću i umjetnošću. Ona borba Napoleonova s Evropom, 
njegova prevlast u Evropi i napokon njegova propast u 
Rusiji, sve je to vanredno zanimljivo ispričano. U posljed¬ 
njoj glavi 1. knjige prikazuje pisac stanje Evrope poslije 
Napoleona. Pojedine države Evropske: Engleska, Francu¬ 
ska, Španija, Portugalska uvode ustavnu vladavinu, dok su 
Rusija, Austrija i Pruska ostale do g. 1848. neograničene 
monarhije. 

Prijevod te Seignobosove knjige izdala je već pred 
15 godina Srpska književna zadruga pod natpisom Istorija 
savremene obrazovanosti, ali ta je knjiga danas već sasvim 
rasprodana i zaboravljena, pa je nastala potreba, da se 
pomenuto djelo ponovo prevede i izda. Toj potrebi udo- 
voljuje sada lijepi prijevod prof. dra. Ježića, kojega kao i 
izdavača ide hvala, da će sav naš obrazovani svijet moći 
uživati čitajući knjigu duhovitoga Francuza. 


UMJETNOST 

HRVATSKO KAZALIŠTE. 

Repertoar Hrvatskog Kazališta u Zagrebu. Ožujak: 12. 
Božo Lovrić: Sin. Drama u tri čina. 13, Giacomo Puccini: 
Madame Butterfly. (Gostovanje Ljubice Oblak- 
Strozzi i A. Veselovskoga). 14. E. Labiche: Firentinski 
šešir (Un chapeau de paille d' Italie). Preveo dr. B. Ga- 
vella. Redatelj: A. Grund. Scenograf: prof. Lj. Babić. (Pre¬ 
mijera). 15. N. A. Rimskij-Korsakov: Snje guro čka. 
(Gostovanje Lj. Oblak-Strozzi i P. Raičeva). 16. Bogdan Ka- 
terwa: Prolaznik. Komad u tri čina. Preveo Julije Bene- 
šić. 17. Miroslav Krleža: »G o 1 g o t a«. Drama u pet činova. 
18. popodne: E. Labiche: »Firentinski šešir«; na- 
veče: G. Puccini: »L a B o h e m e«. 19. Angelo Cana: »Vu¬ 
kodlak«. Vesela igra u tri čina. 

Eugene Labiche; Firentinski šešir. Lakrdija u pet činova. 
Preveo dr. Gavella. Režiser A. Grund. Scenograf Lj. Babić. 
Premijera 14. ožujka 1923. 

Čovjek se sav začuđen pita, što li je upravu ponukalo, 
da sada daje jedan vaudeville, koji za nas — a čak ni za 
Pariš — danas više ništa ne znači i koji bi se mogao davati 
jedino onda, kad se ne bi ništa bolje našlo, što bi moglo 
zabavti i nasmijati publiku. Razlog, da »otkupljujemo pri¬ 
lično kasno samo jednu dužnost, kad iza svih svjetskih, pa 
i jugoslavenskih, pozornica dajemo tek sada slavni »Šešir« 
posve je nedostatan naprosto zato, što ne vrjedi plaćati 
duga onda, kad su već svi vjerovnici pomrli ili su barem 
izgubili svaki interes za taj dug. 

Komad je spretno sastavljen niz svakojakih mogućih i 
nemogućih zapletaja — sve u lovu za tim nesretnim firen¬ 
tinskim šeširom — koji se na koncu ipak sretno svršavaju. 
Neka ga. Ali da ta luda trka zabavi općinstvo, da nadođe 
prije nova ludorija, nego što si se dospio naljutiti na staru 
— zato je potrebita živahnost igre, skladno sudjelovanje 
svih učesnika, ono unutarnje gibanje (le mouvement 
interieur), kojega sve trčanje, halabuka i koprcanje po sceni 
nijesu kadri dati, jer je to sve samo izvana i djeluje dis- 
harmonično, dok nema onoga unutarnjeg sklada. Režiji nije 
uspjelo, da nam dade elastičnu, ležernu i lepršavu igru, *— 
sve je bilo preteško, premasivno, upravo pretromo. A što 
da rečemo o direktnim gruboćama režije, koje su ispod naj- 
ordinarnijeg ukusa, u onoj tako nedelikatnoj sceni pod ko¬ 
nac četvrtog čina. Ne zbog kojeg filistarskog motiva, već 
naprosto iz ogorčenosti nad tolikom neukusnošću, čovjek 
gledajući ono hantiranje sa stanovitom posudom dobije že¬ 
lju, da se nađe tko pa da je zavitla g. režiseru u glavu ! 

I sve se to servira uz neku gestu prezira zagrebačkoj 
publici, kao, tobože, ona ne razumije, što vrijedi. No ovaj 
puta je i njena ustrpljivost bila iscrpljena. Komad je tako 
mlako primljen, te se može mirno reći, da je propao. A 
istom oni ogorčeni komentari za pauze i za predstave! I 
sve to, dok toliki domaći autori uzalud čekaju na milost 
uprave! Quousque tandem ? S. J. 

Tito Srozzi; Ecce homo ! Tragedija čovjeka Jude iz Ka- 
riota. Osam slika. U subotu, dne 10. veljače, čitao je g. 
Strozzi u velikoj dvorani Glazbenog zavoda pred malobroj¬ 
nom publikom svoju »tragediju čovjeka Jude iz Kariota«. 
Bilo da je izabrao nepodesno doba — sedam i po sati na- 
veče — bilo koji drugi razlog, odziv je publike bio zaista 
neznatan. Autor se na sreću nije dao smesti, nego je ipak 
uzeo čitati djelo. I frapirao nas je. Od prvoga časa uspjelo 
mu je zaokupiti našu pažnju i povesti nas blistavim sta¬ 
zama svoje snažne fantazije. Sami jaki dramski momenti, 

interesantne zamisli, nepeti zapletaji. Koliko li bi istom 
scenskih efekata pružilo djelo na pozornici! 

Ali . . . samo u prve tri slike. Tu je autor pustio maha 
svojoj mašti i ničim nije sputavao poleta. I zamisao je snaž¬ 
na: Judina zaručnica Marija iz Magdale, koja se podala 
razuzdanom životu, perverzno se zaljubi u Isusa Krista, a 
Juda ga iz ljubomora izdaje Rimljanima. 

Prve tri slike su dramski jake. Nešto najjače, što je dala 
naša mlađa knjževnost. Nešto, s čime bismo mogli i u tu¬ 
đinu. Ali onda se ulijeva voda u vino. Radnja postaje mli¬ 
tavijom, drama prelazi u ep. A i ep je ispresijecan lirskim 
i filozofskim umecima, koji zaustavljaju radnju, a ne dižu 
interesa. Zamisao je i dalje dobra — osim teatralnog, ali 
nesimpatičnog završetka. Samo cijelu bi stvar trebalo zgus¬ 
nuti, sve te- slike sretnije ispreplesti i čitavo djelo, po mo¬ 
gućnosti iz osam slika sliti u pet činova. To bi se dalo. Čak 
i režiser od ukusa bi to mogao. Ali najbolje bi bilo da to 
učini sam autor. Ovolike slike kidaju jedinstveni dojam i 
slabe ga. Gdjekoje su i suvišne. Treba izbaciti i nepotrebne 
meditacije, koje dosađuju. Filozofija treba da izbija iz djela 
samoga, iz radnje. U prve tri slike sama je radnja, ali one 
zato nijesu manje duboke od ostalih. Naprotiv. 

Trebalo bi još tu i tamo iscizelirati jezik i stil te izbacti 
neke banalnosti. No to je zaista sekundarno pitanje. Važno 
je istaći, da je Geheniel — neka vrsta Mefista Judinog — 
vrlo spretno i interesantno postavljen, ali se rasplinjuje u 
ništa. Autor kano da nije pravo znao, kako bi ga se riješio. 
Njegov lik i karakter bezuvjetno treba bolje zaokružiti i 
dati mu više plastičnosti. To će znatno dići djelo. 

Smatramo sadanji tekst vrlo zanimljivim pokušajem, ali 
nipošto definitivnom redakcijom. A kad ovu dobijemo, dobit 
ćemo djelo i lijepo i interesantno, koje će ući u trajni reper¬ 
toar našeg kazališta i koje će biti dostojno i svake svjetske 
pozornice. 

Francuzi o Josipu Kosoru. K vrlo lijepom članku o 
Kosoru, što je izišao lane u pariškoj reviji »L’auvre«, i k 
laskavom pismu Gustava Kahna, napisanom kao pred¬ 
govor francuskom prijevodu »Bijelih plamenova«, pridru¬ 
žuje se novi jedan članak Mauricea Blancharda u »Les 
cahiers d’ I c a r e« (1923,, br. 2.), literarnoj reviji, koja 
izlazi u Nici. Uz kratki prikaz pjesnikova života — pod na¬ 
slovom: Veliki savremeni pjesnik Josip Kosor — nastoji g. 
Blanchard da dadne karakteristiku njegovih djela; tumači 
dva glavna pokretala u Kosorovu radu: Kozmos i žena. 
Članak je pisan vrlo toplo i s oduševljenjem. Spominjući 
uz drame i pjesme Kosorove novele ubraja g. Blanchard 
njegovu »Koraljku u dugi žalosti« među najčišće književne 
bisere, što ih poznaje. Ujedno se nagoviješta prikazivale 
»Požara strasti« u Parisu. Članku je dodan portret Josipa 
Kosora' i prijevod »Hrama Vječnosti«. (Le Temple de 1 
Eterniite).— Sl J " 

GLAZBA 

Koncertna kronika. Koncertni život u punom je jeku. 
U veliku dvoranu Glazbenoga zavoda dnevno grne svijet; 
općinstva imade vazda, ma kakove vrste bila priredba, pi 
janistička, pjevačka zborna, komorno muzička. Je li je raz¬ 
log tomu uspjehu samo čežnja za razonodom i zabavom? Ili 
je shvaćanje općinstva napredovalo, a potreba umjetničkog 
doživljavanja postala općom svojinom? Jer govoriti, da 
isto općinstvo napunja dnevno koncertnu dvoranu, ne bi 
bilo umjesno, budući da su prilike, u kojima se danas kreće 
život, suviše oprečne ovakovom naziranju. Zato i jest s vat- 


ljivo ovo pregnuće svih umjetnika i umjetničkih udruženja, 
da u svakom svom nastupu dadu nešto novo, da time omjere 
ne samo svoje umjeničke sposobnosti na djelima novim; 
nego da i podupru življi razvitak muzičkih nastojanja, pro¬ 
cvat muzičke kulture. 

2. ožujka 1923. intimno veče Glazbenog zavoda. Na 

programu: Njemačka popijevka (Mozart, Schubert, 

Schumann, Brahms, Marx). Pjevala je gdja Maja 
Strozzi - Pečić, uz klavir g. B. P e č i ć. Umjetnički 
par velikom predanošću služi visokom svom pozivu umjet¬ 
ničkom. Svaki je koncert njihov izrađen do zadnjih tančina 
u svakom pogledu. Velika umjetnost predavanja i ovaj je 
p U t — osobito neposredno iza pređašnjeg koncerta — izbi¬ 
jala iz svakog tona, iz svake fraze, i iz svega shvatanja čita¬ 
ve forme izvedenih kompozicija. 

3. ožujka 1923. zakazano klavirsko veče pijanistice G. 

B e c k o v e otkazano je. 

4. ožujka matineja »Zagrebačke Filharmonije«. Filhar¬ 
monija može radosno gledati na svoj uspjeh; općinstvo 
redovno i vrlo marljivo polazi sve matineje. Ova je matineja 
imala posebnu privlačivost zbog sudjelovanja W e i n g a r - 
t e n o v o g. Oglašeni L i s z t o v koncert nije bio na progra¬ 
mu — nijesu stigle pravodobno potrebite note. Svirali su 
poznati Beethovenov Koncert G-dur. Filharmoničari su 
taj koncert već bolje svirali. Pijanista je zadovoljio nade 
općinstva, koje ga je burno izazivalo, pa je morao dodati još 
i solo piesu. Baranovićev Scherzo uspio je u ovoj 
svojoj reprizi daleko više nego kod premijere. Morali su ga 
opetovati. Smioni polet i bogatstvo boja orchestralnih, što 
izbija iz svakog takta ove kompozicije služi na čast mladomu 
našem kompozitoru i vrsnom dirigentu. Borodinova ne¬ 
dovršena Simfonija — dva su stavka, a i te je konačno redi¬ 
girao drugi, a ne sam B o r o d i n — ne ostavlja u prvom 
stavku dojam snažno zahvaćene cjeline. Scherzo je lijep. 
Filharmoničari su igrali dvije poslijednje točke većim ela¬ 
nom negoli Beethovenov koncert. 

Naredne su sedmice nastupila dva pijaniste. Jedan naš, 
dobar znanac zagrebačkog općinstva, profesor naše muzičke 
akademije Ćir il L i č a r. Njegovo je umijeće i ovaj put pri¬ 
znato jednako neprisiljeno i neposredno kao vazda. Ličar 
sav iščezava u iznošenju muzičke sadržine onih kompozi¬ 
tora, koje svira. Svojom vanrednom tehnikom sjuži se 
suvereno i proniče svirku svoju svom osjećajnosti meke 
i podašne duše svoje, koja proživljava zaista ono, što u 
času reprodukcije izvire ispod vještih ruku. Osobito valja 
istaknuti nastojanje Ličarovo, da u svojem programu iz¬ 
nese djela domaćih kompozitora — on je to već i prije či¬ 
nio. Ovaj put je svirao osim Schumanna (Kreisleriana), 
Smetane, Lizsta, Glazunova i Milojevićeve 
kratke klavirske kompozicije i prikazao lijepa djela naše 
dosta siromašne klaviirske literature, ne toliko siromašne 
po sadržini, koliko po broju napisanih kompozicija. Gotovo 
se nameće pitanje, zašto naši kompozitori tako malo pišu za 
klavir, gdje imademo i dostatan broj sposobnih reproduktiv¬ 
nih umjetnika, koji su kadri savladali i najteže probleme 
pijanističke umjetnosti i modernog muzičkog izražaja; do¬ 
kazali su to u mnogo navrata izvodeći djela najmodernijih 
autora — već su i voljni u živoj saradnji pomagati propa¬ 
giranje domaće muzičke produkcije. Je li razlog ovoj suzdr- 
žljivosti u samoj suhoj zvučnosti klavirskoga stavka, kojoj 
se duševna dispozicija naših kompozitora opire. Ili se pre- 
kaljivanje (naše umjetničke muzike duhom narodnoga 
muzičkog izražaja ne da provesti u klavirsku stavku. 

Izdavači i vlasnici: Dragutin Nemet i drugovi* 


Tisak »Tipografije« d. d. Zagreb. 




















Vodeća marka Istoka 

„lYO" 

*• Jugoslavenska 

tvornica kosmeličkih preparata 

VlaHra unca m. ZO^rCil Telefon br 1« ZI. 



NfflUn svoje najnovije kosmeflčhc preparate: 


Shampoon u omotima, 
Shampoon tekući, 
Pouđre u 4 boje, 
Poudre špeo!al, 

Pouđre na kilograme, 
Poudre u kamenu. 
Prašak za zube, 

Pasta za zube, 

Parfumi, 

Eau đe Cologne,* 

Eau de Cologne Russe,' 
Eau de Bouleau 


Prašak za bijele cipele, 
Rouge tekući, 

Rouge čvrsti, 

Sol za kupke, 

Baby Poudre, 

Prašak proti znojenju, 
Briliantine tekući, 
Briliantine u teglama, 
Briliantine u tubama, 
Pomada za usne, 

Crnilo za obrve, 
Manicurette, 


(Birkenwasser) Huile de Noisette, 

Eau de Quinine,* Huile de Bardanc, 

Bay-Rum,* Vinaigre de Toilette, 

Crema za lice, Coniferensprit, 

Stipsa za brijače. Lotion de Lilas, 

Sapun za brijače. Spužve od gume. 

Preporučamo naše parfume u najnovijim mirisima i u elegant¬ 
nim brušenim bocama, koji su ravni francuskim parfumima. 

Proizvodi označeni sa zvijezdom dobiju se u pol-lit. bocama. 

Naše rabljene prazne boce kupujemo. 

Tražile na$ nafnovill dičnih. dobijete ga badava? 
Boba se razaJllfe 1 pouzećem! Dobiva se svanulo. 



Tisak »Tipografija« d. d,, Zagreb. 















